Tak Kisah Status Janda, Niezam Cintakan Nonny Kerana Allah

Selepas hampir dua tahun menjanda, Nonny Nadirah mengakui bukan mudah untuk membuka pintu hatinya untuk menerima cinta lagi selepas bercerai dua tahun lalu. Bagaimanapun, kehadiran pelakon Niezam Zaidi banyak mengubah hidupnya sejak setahun lalu.

Merancang untuk berkahwin sebelum hujung tahun ini, Niezam berkata dia sudah memikirkan perkara itu namun masih belum dapat menetapkan tarikh disebabkan masih terbabit dengan penggambaran drama.

“Memang ada perancangan ke fasa seterusnya. Kita merancang, Allah tentukan. Sebab sekarang saya masih terbabit dalam penggambaran drama Luka Di Hati Diya sehingga Ogos depan.

“Saya pun ada cakap pada Nonny nak fokus drama dulu, selepas itu baru fokus satu persatu. Saya cakap dengan dia juga, perkara baik tak elok dilambat-lambatkan.

“Insya Allah, nak kahwin tahun ini. Apa pun, macam dikatakan tadi, saya kena habiskan kerja dahulu. Fikir memang sudah fikir, cuma tinggal nak tetapkan lagi.

“Lagi pula, saya kena pergi kursus kahwin dulu. Ikutkan saya, nak terus nikah saja. Saya juga ada bercakap dengan keluarga soal ini dan mereka okay kalau saya nak bernikah terus,” katanya kepada Harian Metro.

Bercerita mengenai hubungan cinta mereka sejak setahun lalu, Niezam menyifatkan kehadiran Nonny adalah kiriman Allah untuk dirinya, begitu juga sebaliknya. Hubungan mereka mula rapat selepas Nonny bercerai, Naziem berkata semuanya terjadi secara tidak dijangka.

“Kami berkenalan sejak 2016 iaitu ketika membintangi telefilem Minah Motor untuk TV3. Sewaktu itu, kawan biasa saja sebab masing-masing ada pasangan.

“Selepas Nonny bercerai barulah kami mula rapat. Semuanya terjadi secara tidak dijangka. Apabila saling bermesej dan kami putuskan untuk berjumpa. Sejak itu kami menjadi semakin rapat.

“Status Nonny yang pernah berkahwin dan bercerai bukan halangan untuk saya berkawan dengannya. Dia seorang yang baik. Apa saya tahu, ketika dia tengah dalam kesulitan, saya ada. Saya ada dengan dia saat susah dan senang.

“Semasa dia tengah ‘down’, dia tidak ada sesiapa. Jadi, saya minta dia kongsi. Saya tenangkan dia dan pendek kata, sering jadi perantara untuk dia. Apapun, jalinan perhubungan saya dengan dia kini kerana Allah,” katanya.


10 Hari ‘Fabulous’ Buat Peminat Produk Apple! ‘Grab’ Sekarang Promosi Ini

Sebut sahaja produk Apple, ramai yang tahu kehebatan produk yang sentiasa menjadi kegilaan ramai ni. Dari telefon pintar bernama iPhone atau sebuah tablet dengan nama iPad serta banyak lagi produk dari Apple ni menyebabkan ianya sentiasa menjadi sebutan ramai pengguna.

Salah satu alasan kenapa ramai pengguna mahu membeli produk Apple yang lebih mahal berbanding produk lain adalah disebabkan produk dari syarikat Cupertino, Carlifornia ini hebat. Jadi memang tak dapat disangkal lagi kalau orang ramai berebut-rebut mahu membeli sekiranya ada promosi!

Hah! Sebut tentang promosi, kami ada ‘surprise’ untuk anda. Promosi kaw-kaw untuk semua produk Apple selama 10 hari di Thunder by Thunder Match. Perghhh…’heaven’ betul!

Promosi ini bermula 26 Jun sehingga 5 Julai 2020! Rugi kalau anda abaikan mesej ini. Jom lihat di bawah apa promosi yang ada.

Ada dua cara anda boleh lakukan sama ada secara online atau pun anda boleh terus ke store-store berdekatan anda.

Bagi anda yang malas nak gerak, jangan risau, anda boleh lakukan pembelian secara online sahaja. Anda boleh dapatkan e-baucar rebat segera bernilai RM50 apabila anda membuat pembelian pada produk Apple bernilai RM2,000 ke atas.

Lagi best, penghantaran adalah PERCUMA! Tak perlu bayar duit postage…Jimat di situ. Bagi pemegang kad Hong Leong Bank pula, anda boleh lakukan pelan ansuran sebanyak 0%. Wow! Kalau macam ni, kami pun nak jugak. Boleh bergaya dengan produk Apple.

Dah bagi promosi kaw-kaw, mereka nak bagi anda hadiah pulak. Anda berpeluang memenangi hadiah hebat apabila anda membuat pembelian produk Apple terpilih di 4 buah store yang sedang melakukan diskaun hebat ini.

4 buah Thunder Apple Authorized Reseller store berada di mall berikut; Aeon Seremban 2, Mesra Mall, Berjaya Megamall dan Plaza Merdeka. Get ready gais!

Bukan itu sahaja, anda juga berpeluang memenangi hadiah utama AirPod Pro bernilai sehingga RM1,099 sekiranya anda melakukan pembelian produk Mac, iWatch, iPhone dan iPad. Anda berpeluang untuk putar dan menang hadiah lumayan dari mereka. Fuhhh…kami dah ketar kaki dahni nak ke sana! Anda jangan lepaskan peluang keemasan ini okay.

Nikmat apa lagi yang anda nak? Sini, sini…kami nak bagitahu. Anda boleh dapatkan diskaun RM50 jika membuat pembelian iPhone SE, 128GB berwarna hitam. Harga original RM2,199 tapi selepas diskaun anda boleh dapatkan dengan RM2,149 sahaja!

Aduhai betul-betul nikmat. Jangan terlepas tau. Anda kena ingat promosi ni hanya berlangsung selama 10 hari sahaja. Sangat-sangat rugi kalau anda tak grab peluang ini.

Anda boleh buat pembelian secara online di Online store ataupun pergi sahaja di 4 lokasi yang kami sebut tadi okay.

Layari Facebook Page di sini dan Thunder online store untuk maklumat lebih lanjut. Jom serbu sekarang!


Fizo Omar Ditawar RM25,000 Untuk Jadi Peneman Satu Malam

Selepas bergelar duda, Fizo Omar dilihat kembali aktif berlakon malah wajahnya kini sering menghiasi kaca televisyen. Lebih mengejutkan, Fizo mendedahkan dia menerima tawaran ribuan ringgit hanya dengan menjadi peneman untuk satu malam.

Bagaimanapun, Fizo berkata itu adalah sindiket penipuan yang sentiasa mencari peluang memperdaya mangsa termasuk dirinya. Menerusi Instagram, Fizo turut berkongsikan perbualan antara dirinya dengan individu terbabit.

Fizo memberitahu dia pernah beberapa kali menerima tawaran untuk dibayar beribu-ribu ringgit hingga ada yang sanggup memasukkan duit ke dalam akaun sebelum berjumpa.

“Kadang-kadang terfikir juga apa motif mereka ni? Ada tu siap minta nombor akaun nak masukkan duit dulu kemudian baru jumpa depan-depan.

“Barang recond macam saya ni pun ada harga, kalau yang brand new dan wanita-wanita pula tak tahulah berapa kan?” kongsinya.

Menyedari bahawa itu hanyalah satu sindiket penipuan, Fizo mengambil kesempatan membalas dengan mesej tersebut meminta agar individu berkenaan mendermakan wang yang mahu diberikan kepadanya itu untuk insan yang memerlukan.

Ujar Fizo lagi, apa yang terjadi kepadanya itu bukan perkara aneh kerana ianya wujud dalam kehidupan seharian. Dalam pada itu, Fizo memberi pesanan kepada orang ramai supaya mengamalkan sikap menjaga diri sendiri sebelum sibuk menjaga hal tepi kain orang kalau diri sendiri pun tidak terjaga.


Zizi Kirana Terima Mesej Budak Bawah Umur Ajak Buat Maksiat

Bukan pertama kali berdepan perkara ini, penyanyi Zizi Kirana berkata dia masih lagi diganggu mesej nakal di Instagram. Zizi berkata meskipun sudah diberi amaran namun golongan lelaki miang ini seolah tidak serik menghantar mesej lucah.

Lebih mengejutkan, Zizi berkata dia turut menerima mesej daripada seorang budah bawah umur yang mengajaknya melakukan hubungan seks. Bagaimanapun, Zizi mengambil pendekatan dengan memberikan nasihat kepada budak tersebut.

“Ikutkan hati memang nak marah, tetapi saya lebih suka menggunakan pendekatan berdiplomasi dengan menasihatkannya supaya menumpukan perhatian kepada pelajaran.

“Tiada guna marah-marah, kena cari pendekatan lain untuk menasihat budak bawah umur,” katanya kepada BH Online.

Tampil berhijab sepanjang Ramadan lalu, namun ramai yang kurang senang dengan tindakannya yang membuka semula tudung dan kembali dengan imej seksi. Zizi menjelaskan dia bertudung bagi menghormati bulan Ramadan dan bukanlah kekal

“Saya sendiri tak faham kenapa netizen perlu nak memperbesarkan soal ini kerana saya sudah menjelaskan perkara itu sejak awal lagi. Saya faham ramai yang suka melihat saya berhijab.

“Apa yang boleh saya katakan, doa sahaja yang baik-baik. Jika ikutkan, saya malas nak layan komen negatif, tetapi apabila ada yang melampaui sampai menggunakan bahasa kesat, saya terpaksa mempertahankan diri.

“Memanglah teguran dibuat sebagai tanda sayang, tetapi jika sampai tahap guna perkataan kesat dan menyakitkan hati, itu memang saya tak boleh terima,” katanya.

Dalam pada itu, Zizi turut mempersoalkan adakah gambar yang dimuat naik terlalu seksi kerana baginya biasa-biasa sahaja dan dia selesa dengan penampilan sedemikian. Zizi turut menasihati netizen agar tidak menghukum seseorang itu berdasarkan cara pamakaian.

“Bagi saya, biasa sahaja. Lagipun semua orang tahu saya selesa dengan penampilan sebegitu.

“Janganlah cepat menghukum orang hanya berdasarkan pakaian. Setiap orang pasti ada sisi baik dalam kehidupannya. Sama seperti orang lain, saya juga mempunya impian untuk ke arah yang lebih baik,” katanya.


Foto DP Tanpa Isteri, Engku Emran Unfollow Laudya Cynthia Bella

Sejak Februari lalu, rumah tangga Laudya Cynthia Bella dan suaminya, Engku Emran menjadi perhatian ramai apabila ada yang membuat spekulasi hubungan pasangan itu dilanda badai.

Ia susulan tindakan Laudya memadam kesemua fotonya bersama suami di Instagram termasuk gambar pernikahan mereka. Malah, timbul spekulasi mengatakan pasangan ini sudah tidak tinggal sebumbung.

BACA: Laudya Cynthia Bella Nak Jual Rumah RM3.6 Juta Kerana Muflis?

Nampaknya, kisah rumah tangga pasangan ini kembali menjadi bualan ramai apabila netizen menghidu tindakan Engku Emran yang menukar foto profil (DP) di akaun Instagram miliknya. Sebelum ini, Engku Emran menggunakan gambar bertiga bersama Laudya dan anaknya, Aleesya.

Engku Emran juga turut menukar nama akaun Instagramnya yang sebelum ini @iamkumbre ditukar kepada @narmeukgne. Engku Emran juga tidak lagi mengikuti akaun Instagram isterinya, namun Laudya dilihat masih mengikuti Instagram suaminya.

Walaupun pelbagai khabar angin timbul mengenai rumah tangga mereka, bagaimanapun pasangan ini masih belum mengeluarkan sebarang kenyataan rasmi.

Emran dan Laudya mendirikan rumah tangga pada September 2017. Sebelum itu, Emran pernah berkahwin dengan Erra Fazira pada tahun 2007 namun berpisah pada tahun 2014.


Pengalaman Dikafankan, Adam Corrie Rasa Seperti Dijemput Malaikat Maut

Berkongsikan pengalaman dikafankan sebelum waktunya, pelakon Adam Corrie mengakui ia adalah perkara yang amat mengerikan dan menginsafkan. Meskipun sekadar lakonan, namun ianya seperti benar-banar terjadi.

Turut berkongsikan beberapa fotonya dikafankan ketika menjalani penggambaran drama tanah kubur pada tahun 2013 yang lalu, Adam berkata ia terasa seperti malaikat menjemput pulang ke tempat asal kekal abadi.

BACA: Enggan Sentuh Pelakon Wanita, Adam Corrie Dedah 9 Bulan Tiada Job

Adam berkata lagi, ‘pakaian’ terakhir itu cukup memberi kesan mendalam padanya. Ujarnya,  jasad kita ini hanyalah pinjaman daripada Allah dan dunia ini hanyalah tempat persinggahan sementara sahaja.

“Pengalaman dikafankan sebelum waktunya. Itupun dah terasa seperti malaikat maut dapat menjemput pulang ke kampung kekal abadi. Pakaian terakhir ini memang memberi kesan yang mendalam.

“Jasad kita hanyalah pinjaman dari Allah. Tiada yang kekal abadi. Dunia hanya tempat persinggahan,” tulisnya.

Adam Corrie memeluk Islam pada 13 Julai 2007 dan berkahwin dengan Fazema Mohd Fuad, 40, pada 2008. Pasangan ini dikurniakan seorang anak lelaki bernama Adam Fateh Lee kini berumur 2 tahun setelah 10 tahun menanti.


Ustaz Ebit Lew Tak Hirau Letih Asal Dapat Ziarah Pusara Ibu

Sibuk dengan perniagaan dan membantu masyarakat, pasti ramai yang tertanya-tanya bagaimana pendakwah bebas, Ustaz Ebit Lew mampu melakukan semuanya dalam satu masa. Tanggal 24 Jun merupakan tarikh yang tidak dapat dilipakan oleh Ustaz Ebit.

Tarikh keramat itu merupakan hari ulang tahun kelahiran arwah ibunya. Meskipun sibuk dengan pelbagai tanggungjawab, Ustaz Ebit letak tepi soal penat dan memandu pulang ke kampung untuk menziarahi puasara ibunya.

BACA: Ustaz Ebit Lew Tawar 100 Peluang Pekerjaan Di Elews Mart

“Terus drive dari pejabat balik kampung ziarah kubur mak rindu sangat. Dah 2 malam mimpi mak senyum. Rindu mak sangat agaknya. Terima kaseh ya Allah. Hari ini hari Lahir arwah mak saya. 24 Jun. Selamat hari lahir buat mak yang tercinta,” tulisnya.

Memuat naik foto menziarahi pusara ibunya, Ustaz Ebit meluahkan betapa kasih dan sayang beliau pada arwah ibunya. Ustaz Ebit turut menitipkan doa supaya Allah menyayangi dan mengasihani ibu bapanya sebagaimana mereka mengasihinya sejak kecil.

“Ya Allah betapa diriku sayang padanya. Sayangi dan kasihilah ibubapaku sebagaimana mereka mengasihi dan menyayangiku semenjak kecil,” tulisnya.

Menurut Ustaz Ebit, setiap kudratnya untuk membantu golongan dalam kesusahan selama ini adalah di atas keberkatan doa arwah ibu dan bapanya. Ustaz Ebit juga berulang kali meluahkan perasaan rindu pada arwah ibunya.

“Kerana doa mak bapak ebit ke sana sini. Setiap bangun pagi mesti Allah gerakkan ke sana sini mengikut suara tangisan orang susah. Penat bila tak dapat bantu orang jer.

“Ya Allah jagalah mak di sana. Ebit rindu mak sangat. Ebit betul-betul rindu mak. Ya Allah pimpinlah setiap langkah dan tindakan dalam hidupku ini. Jangan biarkan diriku pada diri sendiri walau satu saat.

“Jika ada pahala kebaikan atas apa dilakukan semuanya hadiahkan pada ibu tercinta. Ya Allah satu hari temukanlah kami semula di sana dalam reda-Mu,” tambahnya.


Cukuplah Jadi Model, Sugu Pavithra Nak Jadi Orang Biasa

Sebut sahaja nama YouTuber Sugu Pavithra, ramai yang kini mengenali mereka. Berjaya menambat hati rakyat Malaysia dengan resepi masakan dan kisah kehidupan sederhana, pasangan itu kini meraih jumlah subscriber lebih 700k.

Muncul sebagai model di sebuah portal lifestyle Pepatung baru-baru ini, ramai yang teruja dengan penampilan wanita itu dan menyangka ibu kepada dua anak itu sudah beralih arah menceburi bidang peragaan.

Bagaimanapun, S Pavithra berkata cukuplah sekali sahaja dia menjadi model serta mengatakan itu merupakan percubaan pertama dan terakhirnya. Ujarnya, matlamatnya tetap sama iaitu mahu membantu meringankan beban suaminya, M Sugu dan selesa sebagai orang biasa.

“Saya hanya penuhi permintaan portal. Ia menjadi sesi fotografi pertama dan terakhir saya. Tidak terfikir menjadi model atau apa sekalipun.

“Saya tak akan jadi model. Saya mahu terus lakukan rutin seperti biasa dengan memasak dan berkongsi kandungan di YouTube, selain jadi ibu dan isteri. Saya orang biasa. Saya selesa dengan status itu. Saya sebolehnya menolak hendak ditemubual di televisyen (TV),” katanya kepada BH Online.

Sekelip mata popular dan kin menjana pendapatan dengan berkongsi video memasak di YouTube, Pavithra bersyukur percubaannya diterima. Pavithra mengakui pada awalnya dia tidak yakin untuk melakukannya, namun dia mendapat sokongan dari suami dan juga anak-anak.

“Saya mula berjinak-jinak dengan dunia YouTube sejak 28 Januari lalu. Saya lakukannya dengan sokongan suami, anak dan keluarga.

“Pada awalnya, saya tidak yakin, apakah orang akan suka cara saya memasak. Saya terfikir ada tak orang hendak tengok video memasak saya? Tapi sesuatu yang tidak terduga, sambutan diterima sangat positif dan menggalakkan.

“Mahu buka akaun YouTube ini pun kena ada syarat termasuk mendapatkan 1,000 pelanggan. Dalam hati terfikir, boleh tak dapat 1,000 pelanggan? Namun, akhirnya semua tersusun cantik di depan mata,” katanya.

Dalam pada itu, Pavithra berkata suaminya sudah berhenti kerja sebagai pemotong buah di estet disebabkan itu mereka perlu keluar dari rumah sebelum ini. Katanya lagi, jika diberi rezeki lebih mereka merancang untuk membeli rumah sendiri.


Netizen Puji Jep Sepahtu Jaga Aurat Isteri

Berkongsikan gambar sempena sambutan Hari Bapa baru-baru ini, Jep Sepahtu diraikan dengan penuh sederhana bersama keluarga dengan sebiji kek. Menerusi entri itu, Jep mengucapkan terima kasih buat kesayangannya iaitu isterinya, Sari Yanti serta anak-anaknya.

Namun apa yang menjadi perhatian adalah foto yang dimuat naik oleh Jep itu menutupi bahagian aurat isterinya yang secara tidak sengaja terdedah ketika gambar tersebut diambil.

Perkongsian itu mendapat pelbagai reaksi daripada netizen yang memuji Jep peka dan teliti dengan aurat isterinya sebelum berkongsi gambar mereka sekeluarga di media sosial. Malah, netizen juga turut kagum dengan sikap Jep yang bukan sahaja kelakar tetapi seorang suami yang bertanggungjawab.

Jep dan Sari mendirikan rumah tangga pada 25 Februari 2017. Pasangan itu mempunyai seorang cahaya mata perempuan iaitu Dariya Inara yang berusia dua tahun dan baru sahaja menyambut cahaya mata kedua 7 Jun lalu.

Sari Yanti mempunyai dua cahaya mata lelaki iaitu Barr Al Aliy dan Baasit Al Haq menerusi perkahwinan terdahulu.


Aeril Zafrel Syukur Bebas COVID-19, Tapi Disahkan ‘Handsome’

Pasti ramai tahu pelakon Aeril Zafrel sememangnya sangat suka mengusik netizen dan sering menyakat isterinya.  Ada sahaja perkongsiannya yang menghiburkan netizen. Baru-baru ini, Aeril dilihat memuat naik video memaparkan dirinya menjalani ujian saringan COVID-19.

Menurut Aeril dia mengambil inisiatif membuat ujian tersebut berikutan sudah dua hari rasa tidak sedap badan dan sakit tekak. Aeril turut meluahkan rasa syukur ujian mendapati dia negatif wabak tersebut.

Berkongsi pengalaman menjalani ujian Covid-19, Aeril berkata dia sampai meleleh air mata kerana perlu melakukan dua ujian iaitu hidung dan mulut.

Bagaimanapun, perkongsiannya di Instagram itu menjadi perhatian apabila pelakon itu sempat mengusik bahawa dia negatif COVID-19 tetapi disahkan positif ‘handsome’.

Haritu rasa tak sedap badan. Panggil Doctor buat test covid. Meleleh air mata ? Result dapat semalam. Alhamdulillah negative covid,positive handsome??

A post shared by  AERIL ZAFREL (@aeril_zafrel) on Jun 23, 2020 at 7:52pm PDT

Perkongsian Aeril itu mendapat pelbagai reaksi daripada netizen yang ngeri melihat ujian tersebut dan bertanyakan adakah sakit melakukan ujian berkenaan. Malah, ramai yang terhibur dengan ‘lawak’ Aeril itu dan mengakui pelakon itu sememangnya kacak.


Makin Manja Sejak Hamil, Fazura Tak Nak Lepas Fattah Keluar Rumah

Bakal menimang anak sulung dijangka pada Oktober depan, Fattah Amin akui sangat teruja menantikan kelahiran cahaya matanya bersama isteri, Nur Fazura. Fattah berkata dia tidak sabar untuk merasai sendiri pengalaman bergelar seorang bapa.

“Saya teruja sebab perasaan jadi seorang bapa tu saya tak pernah alami. Apabila baby lahir, dukung anak saya sendiri.

“Adik saya pun baru melahirkan, tapi perasaan pegang dan dukung baby dia tu tak sama, itu yang saya nantikan,” katanya kepada mStar Online.

Bercerita mengenai kerenah Fazura sejak hamil, Fattah berkata isterinya itu semakin manja dan tidak mahu dia keluar untuk menjalani penggambaran. Namun, Fazura seorang yang memahami memandangkan dia juga berada dalam industri yang sama.

“Apabila Faz hamil, dia punya manja…siap cakap kalau boleh tak nak saya pergi shooting. Tapi saya kata tak boleh la sampai macam tu, nasib baik Fazura memahami,” katanya.

Mengulas mengenai jantina cahaya mata sulung mereka, Fattah berkata dia dan Fazura merahsiakannya kerana mahu peminat merasa teruja dengan berita itu. Fattah berkata mereka tidak kisah lelaki atau perempuan asalkan sihat dan sempurna.

“Suprise! Nanti kami akan beritahu, biarlah peminat rasa teruja apabila diumumkan nanti. Kami tak kisah lelaki atau perempuan sebab yang penting bayi tu sempurna dan sihat. Itu sahaja yang kami harapkan,” katanya.


Risteena Resah Bila Berenggang Dengan Isa Khan

Hampir tujuh bulan mengikat tali pertunangan, Risteena Minum akui risau dan bimbang apabila terpaksa meninggalkan tunangnya berseorangan, Isa Khan untuk menjalankan perniagaan mereka seorang diri.

Risteena berkata itu adalah dugaan paling berat sepanjang mereka bertunang apabila dia perlu menjalani penggambaran dan Isa pula perlu menguruskan perniagaan secara bersendirian.

“Dugaan paling berat sepanjang bertunang ini apabila saya perlu shooting dan Isa kena buat bisnes sendiri.

“Biasanya kami ke mana-mana bersama, makan bersama, jumpa orang bersama, buat bisnes bersama. Saya tak pernah tinggalkan dia sorang diri,” katanya kepada Astro Gempak.

Meskipun mengurus perniagaan seorang diri, bagaimanapun Risteena yakin Isa mampu mengawal, menyelia dan menguruskan bisnes Lovit yang mereka jalankan bersama-sama sejak tahun lalu tanpanya di sisi.

Baru-baru ini Risteena diraikan sempena ulangtahun perkenalan mereka menerusi hadiah sebuah kereta mewah jenis Audi A5 berharga RM339,000.

Risteena dan Isa bertunang pada 23 November 2019 di Bali, Indonesia dan dijangka bakal mendirikan rumah tangga pada tahun ini.


Faezah Elai Syukur Penampilan Tudung Labuh Jadi Ikutan

Mula berhijab pada 2015, Faezah Elai mempunyai caranya tersendiri mengenai cara berfesyen dan menutup aurat. Sering menggayakan tudung labuh, ramai yang memuji penampilannya yang selari dengan imej sebenar sebagai seorang muslimah.

Faezah meluahkan rasa syukur apabila ramai yang bertudung labuh selepas melihat penampilannya. Bagaimanapun, Faezah bimbang ada yang menjadi mangsa penipuan apabila ramai yang mengeluarkan koleksi tudung menggunakan namanya tanpa kebenaran.

“Saya bersyukur apabila ada orang kata, ramai bertudung labuh selepas tengok saya pakai. Jadi ramai yang keluarkan tudung style ala-ala Faezah Elai.

“Saya sedar ada beberapa pihak menggunakan nama saya untuk jual tudung anda, saya diam sebab seronok melihat ramai mula menutup dada mereka.

“Tapi disebabkan ramai sangat DM saya tanya macam mana nak jadi ejen atau stokis tudung Faezah Elai, saya nak beritahu saya tak ada bisnes tudung yang kamu nak jadi stokis tu,” katanya.

Malah, Faezah memberitahu dia turut menerima pelbagai aduan mengenai penipaun tudung yang dibeli oleh pelanggan. Faezah turut meminta kepada peniaga tudung tidak menggunakan namanya secara langsung kerana bimbang menimbulkan kekeliran kepada pembeli.

“Ramai yang complain kata kena tipu, beli yang tak original. Ada yang tanya macam mana nak tahu original atau palsu.

“Kalau nak buat tudung macam saya pakai pun beritahulah tudung inspirasi Faezah Elai ke, tudung ala-ala Faezah Elai ke. Janganlah letak tudung Faezah Elai sebab saya tak keluar tudung pun, kesian orang kena tipu,” katanya.

Dalam pada itu, Faezah bersyukur kerana penampilannya menjadi ikutan dan contoh kepada individu lain. Ujarnya, dia bertudung labuh kerana dia memang mahu memakainya bukan kerana ingin menjual tudung.


Fasha Sandha Terkejut Terima Panggilan Dari Sugu Pavithra

Sebut sahaja nama YouTuber Sugu Pavithra, ramai yang kini mengenali mereka. Berjaya menambat hati rakyat Malaysia dengan resepi masakan dan kisah kehidupan sederhana, pasangan itu kini meraih jumlah subscriber lebih 700k.

Muncul sebagai model di sebuah portal lifestyle Pepatung baru-baru ini, siapa sangka Pavithra memberitahu bahawa selebriti kegemarannya adalah Fasha Sandha. Malah, Pavithra turut teruja apabila dapat berborak melalui panggilan video dengan Fasha.

BACA: Lagi 7 Minggu Nak Bersalin, Fasha Sandha Tak Sempat Buat Persiapan

Dalam pada itu, Fasha akui terkejut dan terharu apabila diberitahu Pavithra sangat meminatinya serta sering mengikuti drama lakonannya. Pavithra juga berkata dia akan turut menangis apabila menonton babaknya menangis.

“Sejujurnya saya terkejut apabila penulis menghubungi dan beritahu bahawa Sugu Pavithra yang terkenal di YouTube amat meminati saya serta mengikuti dalam lakonan saya. Malah, dia turut menangis apabila menonton babak saya menangis.

“Saya amat terkejut kerana jarang jarang ada penonton berbangsa India yang mengikuti semua drama saya. Masa mula-mula Pavithra hubungi saya agak terkejut sebab muka dia tak sama macam saya tengok dalam berita, rupa-rupanya dah disolek dengan begitu cantik sekali.

“Pavithra ada beritahu bahawa dia dan keluarga meminati saya dan saya berterima kasih serta turut memberitahu bahawa saya sentiasa doakan dia terus berjaya di saluran YouTube,” katanya kepada mStar Online.

Menerusi temubual bersama portal itu, Pavithra mendedahkan dia meminati subjek bahasa Melayu di sekolah dan mengasah kemahiran bahasa kebangsaan itu dengan menonton drama-drama Melayu.


Berat Badan Kini 57kg, Netizen Tegur Jangan Pakai Ketat

Ramai yang terkejut dengan penampilan terbaru Zulin Aziz yang semakin langsing dan berat badannya semakin susut. Zulin berkata dia nekad untuk menurunkan berat badan selepas menerima pelbagai kutukan dan cacian daripada rakan-rakan.

Terbaru, Zulin berkongsikan berita gembira apabila dia sudah berjaya mencapai berat badan ideal iaitu sebanyak 57 kilogram. Menerusi Instagram, Zulin turut berkongsikan satu video meraikan kejayaannya untuk tatapan para peminatnya.

Dalam video berdurasi 12 saat itu, Zulin dilihat sedang menari-nari sambil memakai seluar denim. Namun video tersebut telah pun dipadam sebelum dia memuat naik video baru yang dilihat tampil lebih sopan.

Yeay dah 57kg! Thank you so much @dmagiadietmealz_hq and team!???. . Mereka jaga pemakanan dan exercise saya sepanjang Pkp.Jom kurus secara sihat. @dmagiadietmealz_hq and team akan guide anda . Plan diet selama 21 hari dengan Dmagia luar biasa! Dengan mengamalkan pemakanan dan senaman yg boleh membantu anda turun berat badan yg anda idamkan.Saya mengambil masa 3 bulan saja utk seperti sekarang. Saya boleh,anda pasti boleh. . Kami guide sampai kurus. Product ni peganti makanan dan program diet yg menukar cara pemikiran kita mengambil makanan yg lebih seimbang . . Kalau nak tau lebih lanjut boleh follow @dmagiadietmealz_hq . Kami tak jual UBAT kURUS tp replacement meal.

A post shared by  ????? ???? (@zulinaziz) on Jun 23, 2020 at 4:37am PDT

Difahamkan, ia berikutan ada segelintir netizen kurang senang dengan pakaian Zulin yang dilihat agak ketat. Mungkin kerana mahu menunjukkan bentuk badannya yang kini semakin ramping.

Malah, ada dikalangan netizen menasihati Zulin agar menjaga penampilan lebih-lebih lagi sebagai seorang wanita yang bertudung kerana tidak manis untuk memakai pakaian yang ketat dan singkat.

Terdahulu, Zulin yang mengamalkan diet telur sebagai satu usaha untuk mengurangkan berat badan berjaya kehilangan 10kg dalam masa sebulan berbanding berat badan asalnya iaitu 85kg.


Harith Iskander Gembira Ambil Anjing Kudung Sebagai Anak Angkat

Hangat diperkatakan apabila pelawak Harith Iskander memuat naik gambarnya di Instagram  memegang seekor anjing sehingga mencetuskan perdebatan di kalangan netizen yang mempersoalkan hukumnya.

Bagaimanapun menerusi perkongsian di Instagram, Harith memberitahu dia telah mengambil anjing yang kehilangan kedua kakinya itu sebagai anak angkat selepas diselamatkan oleh seorang wanita beragama Islam.

Menurut Harith, tindakan wanita itu menyelamat anjing jalanan itu telah menyentuh hatinya dan isteri dan menyuarakan hasratnya untuk menjadikan anjing yang dipanggil Marvela itu sebagai haiwan angkat mereka.

Harith berkata dia sangat gembira diberi kesempatan untuk menjaga Marvela bersama dua kucing peliharaannya yang lain. Harith juga berjanji bahawa dia dan isteri akan merawat Marvela sepertimana Nurull menjaganya selama ini.

Dalam pada itu, menerusi satu perkongsian oleh Nurull, wanita itu berterima kasih kepada Harith dan isteri kerana sudi mengambil Marvella sebagai anak angkat.

Ujarnya lagi, dalam Islam kita diajar untuk berbuat baik kepada haiwan dan menegaskan perkara itu lebih mulia andai kita menjaga anjing untuk tujuan memburu atau memberi perlindungan.

Nurull berkata Marvella adalah anjing yang tidak mempunyai kedua dua belah kaki depan dan pernah dibuli serta dipukul orang dahulu.


Ustaz Ebit Lew Tawar 100 Peluang Pekerjaan Di Elews Mart

Semalam, pendakwah bebas terkenal Ustaz Ebit Lew berkongsikan perkembangan terbaru mengenai 10 cawangan pasar raya miliknya diberi nama Elews Mart kini sedang dalam proses pengubahsuaian dan dijangka beroperasi pada pertengahan Julai ini.

Ustaz Ebit berkata tujuan penubuhan premis tersbeut adalah untuk menawarkan harga barangan paling murah bagi membantu mereka yang kurang berkemampuan dan juga membuka peluang pekerjaan lebih-lebih lagi dalam keadaan sekarang ramai yang hilang pekerjaan.

Nampakny, Ustaz Ebit memberikan perkhabaran gembira buat mereka yang sedang mencari kerja dimana Elews Mart menawarkan peluang pekerjaan buat 100 orang untuk jawatan Pengurus Cawangan, Penolong Pengurus, Pegawai Pemasaran, Penyelia dan Kakitangan Runcit.

Antara cawangan yang terlibat di Bandar Baru Bangi,Kajang, Cyberjaya,Subang Perdana, Sg Buloh, Prima Sri Gombak, Gombak Traders,Shah Alam, Damansara dan Balakong Cheras.

Menerusi perkongsian di Facebook itu, Ustaz Ebit turut menyertakan emel untuk mereka yang berminat mencari pekerjaan menghantar resume.

Terdahulu,  Ustaz Ebit berkata pihaknya akan memberikan harga barangan paling murah dan turut disediakan bantuan percuma ataupun ‘food bank’ di setiap cawangan untuk membantu mereka yang memerlukan.


Atikah Suhamie Terima 30 Kuntum Bunga Ros ‘Lambang Kesetiaan’ Dari Kekasih

Sudah pun bertemu pengganti dan sedang hangat bercinta dengan seorang ahli perniagaan, Datuk Lokman Teh, pelakon Atikah Suhaime memberitahu sering menerima kejutan hadiah bunga daripada kekasihnya .

Menerusi Instagram, Atikah berkongsikan dia dikejutkan lagi dengan hadiah 30 kuntum bunga ros merah dari Datuk Lokman. Atikah juga turut meluahkan rasa rindu dan tidak sabar untuk berjumpa seteleh pintu sempadan dibuka kelak.

Lebih istimewa, Datuk Lokman itu turut memberikan ucapan istimewa buat Atikah, dimana 30 kuntum bunga ros itu melambangkan kesetiaan cintanya kepada pelakon itu.

Perkongsian Atikah itu mendapat pelbagai reaksi daripada netizen yang tumpang gembira melihat kebahagiaan pelakon itu dan mendoakan agar pasangan itu segera mendirikan rumah tangga.

Terdahulu, pengurus kepada pelakon itu iaitu Nia Adlina Aishah mengesahkan Atikah menjalin hubungan cinta dengan Datuk Lokman. Bagaimanapun, pasangan itu belum melakukan sebarang persediaan untuk melangkah ke fasa seterusnya.


Ini Antara 6 Sebab Kenapa Anda Perlu Memiliki Huawei P40 Pro+

Bercakap bab telefon pintar HUAWEI ni, memang tak pernah mengecewakan bab ciri dalaman dan reka bentuknya. Ada sahaja yang terbaru dan canggih untuk kepuasan pengguna. Terkini, HUAWEI melancarkan lagi satu peranti baru untuk anda semua explore segala kecanggihan yang ada hanya di hujung cari sahaja.

HUAWEI P40 Pro+ antara salah satu telefon pintar yang perlu menjadi miliki anda untuk masa kini. Pelbagai kecanggihan dan ciri terbaru ada pada p40 Pro+. Nak tahu apa kenapa anda perlu anda telefon pintar ini? Jom kita layan 6 ciri di bawah.

Mendapat inspirasi dari seramik tradisional, HUAWEI telah menggabungkan bahan dan proses moden untuk membentuk semula menjadi satu alat yang canggih. Melalui proses yang rumit panel seramik berteknologi nano baru mencipta HUAWEI P40 Pro+ menjadi lebih ringan dan lebih tipis, serta tampak bersih dan jernih di bawah pembiasan cahaya.

Kesannya, bahan ini hampir tahan lama seperti safir (Sapphire dinilai pada 9 pada Skala Kekerasan Mohs, sedangkan penutup seramik P40 Pro+ dinilai pada 8.5). Ini sekaligus memberi maksud HUAWEI P40 Pro+ lebih baik dan tahan lasak dari segi ketahanannya.

Bagi yang gemar mengambil gambar, P40+ sangat sesuai untuk anda yang rajin kemaskini laman sosial anda. Memiliki fungsi ultra wide cine 40mp (18mm) f 1.8 akan memberikan impak pada gambar anda lebih jelas dan mampu fokus pada objek. Ultra vision wide 50mp RYYB serta OIS yang ada pada P40+ ini juga dapat membantu gambar anda menjadi lebih menawan dari segi warna dan objek yang diambil.

Selain itu, HUAWEI P40+ ini juga mempunyai 10x Optical Telephoto dengan kuasa 8MP Periscope, 3x Optical Telephoto 8mp dan ToF Camera depth sensing.

Kamera Telefoto Optik 10x memanfaatkan sepenuhnya reka bentuk periskop agar sesuai dengan satu set optik yang kuat dalam lingkungan 1cm. HUAWEI P40 Pro+ menyokong zoom sehingga 100x dengan jarak fokus maksimum hingga setara 240mm pada lensa kamera standard. HUAWEI P40 Pro+ juga memanfaatkan HUAWEI XD Fusion Engine untuk meningkatkan kualiti gambar dengan algoritma Super Resolution (SR).

HUAWEI P40 Pro + mempunyai zoom audio arah, yang membolehkan anda zoom sumber audio secara serentak dan memperkuat suaranya. Lokasi suara ditentukan dengan mengukur perbezaan intensiti input dari ketiga mikrofon yang terletak di bahagian atas, bawah dan belakang peranti. Ini adalah sebagai salah satu tambahan kepada penerimaan audio untuk menerima audio yang lebih baik, sekaligus dapat mengurangkan kebisingan audio dari subjek yang mengeluarkan suara yang tak diingini . Kesan zoom audio ini menggunakan directivity-beam forming algorithm.

Dengan HUAWEI P40 Pro+, anda tidak perlu bimbang tentang gangguan yang tidak diingini dalam gambar anda, seperti pejalan kaki yang berjalan di hadapan gambar anda. HUAWEI ada jalan penyelesaiannya. Siri HUAWEI P40 mengumpulkan maklumat pemandangan sebelum dan selepas pengatup maya (virtual shutter) ditutup. Dengan menggunakan algoritma AI, bingkai sebelum dan selepasnya dibandingkan dan diselaraskan agar anda dapat crop orang yang tak diingini dengan mudah secara automatik.

Siri HUAWEI P40 dikuasakan oleh Kirin 990 5G, yang dihasilkan dengan proses 7nm + EUV yang terkemuka di industri, dan dilengkapkan lagi dengan silikon dengan 10.3 bilion. Proses pembuatan yang maju memungkinkan HUAWEI mengintegrasikan modem 5G di samping komponen CPU, GPU, NPU dan SoC yang lain dalam satu cip, yang membolehkan SoC menyokong sambungan 5G yang terkemuka di industri pada kecekapan kuasa yang lebih tinggi.

Sebagai SoC paling kuat di HUAWEI, Kirin 990 5G SoC merangkumi CPU octa-core, GPU 16-core dan NPU tiga-teras yang dibina berdasarkan seni bina Da Vinci milik HUAWEI. Ketiga-tiga unit pemprosesan ini bekerja bersama untuk menyokong prestasi dan kecekapan terbaik di seluruh produktiviti, permainan dan senario pengkomputeran AI. HUAWEI generasi kelima bersinergi dengan sistem kamera Ultra Vision Leica untuk memberikan hasil fotografi dan videografi profesional, menjadikan Siri P HUAWEI ke tahap yang baru.

HUAWEI P40 Pro+ menyokong HUAWEI SuperCharge 40W Tanpa Wayar * membawa anda selangkah lebih dekat dengan realiti penggunaan gadget tanpa wayar sepenuhnya. Dengan sijil keselamatan TÜV Rheinland, anda dapat menikmati pengecasan SuperCharge tanpa bimbang.

Sama seperti P40 dan P40 Pro, P40 Pro+ juga menyokong HUAWEI SuperCharge Wired 40W dengan cepat. Selain menggunakan penyesuai kuasa, anda boleh memanfaatkan sokongan pengecasan 40W .

HUAWEI AppGallery kini mengandungi sebahagian besar aplikasi yang sering digunakan oleh rakyat Malaysia seperti Facebook, WhatsApp, WeChat, Line, HereWeGo, AirAsia, TikTok, Lazada, dan banyak lagi.

HUAWEI AppGallery ini juga selamat digunakan, kerana ia diperkuat dengan empat lapisan perlindungan yang telah diperakui oleh standard industri tertinggi. Anda dapat menjimatkan lebih banyak simpanan dengan hanya menggunakan Quick Apps untuk membuka aplikasi tertentu yang anda inginkan tanpa memasangnya.

Lebih-lebih lagi, untuk siri P40 dan pengguna MatePad Pro dapat menebus ganjaran di HUAWEI Member Center dan juga percuma 50GB HUAWEI Cloud selama 12 bulan.

Sebagai pengguna HUAWEI, anda juga dapat muat turun “Petal Search” di mana anda dapat menemukan aplikasi yang tidak tersedia di HUAWEI AppGallery dan dapat muat turun aplikasi tersebut ke telefon anda.

Lebih Selamat, Lebih Banyak Storan, Lebih Ganjaran semasa anda menggunakan HUAWEI AppGallery!

Jangan tak tahu, HUAWEI memiliki ciri yang paling meletop seperti HUAWEI Share, Meetime, Screen Sharing, dan juga multi screen. Kesemua kesinambungan ini mampu menjadi penyambung yang lancar kepada kedua-dua peranti untuk memindahkan foto, video, dokumen melalui sekali perkongsian sahaja. Jadi anda tak perlu bazirkan masa untuk pindahkan dokumen anda.

Jangan lupa tonton video untuk maklumat lanjut mengenai HUAWEI P40 Pro Plus di sini.

Karnival HUAWEI AppGallery telah kembali! Bermula sekarang sehingga 30 Jun ini. Jadi ini peluang anda untuk berbelanja dengan pelbagai tawaran hebat dan berpeluang memenangi hadiah cabutan bertuah bernilai sehingga RM2 juta! Cepat terjah mana-mana HUAWEI Experience Stores (HES) berdekatan anda dan kumpulan hadiah yang menakjubkan termasuk tiga Proton X70s, dan 500 skuter elektrik.

Jadi apa tunggu lagi, cepat terjah Karnival HUAWEI AppGallery dan jangan lupa dapatkan HUAWEI P40+ bernilai RM4999. Jika anda beli P40 Pro+ sekarang anda bakal dapat hadiah percuma bernilai lebih dari RM1300. Antaranya 40W Wireless charger stand dan Freebud 3, 3 bulan akses VIP HUAWEI, serta S50GB Huawei Cloud Storage.


Fatin Afeefa Didakwa Masih Keluar Dengan Suami Orang

Nampaknya Fatin Afeefa sekali lagi didakwa mengganggu suami orang dimana merupakan lelaki yang sama pernah dikaitkan dengan kontroversi terdahulu apabila isteri kepada lelaki berkenaan sekali lagi membuat pendedahan di laman Twitter menggelarkan dirinya sebagai Mag.

Dakwa wanita itu, Fatin dikatakan bakal berkahwin dengan seorang lelaki bujang yang kaya namun masih keluar bersama suaminya.

Malah, dakwanya lagi Fatin dikatakan mengikut suaminya bermesyuarat bersama rakan kongsi perniagaan di sebuah restoran yang menghidangkan minuman beralkohol.

Menurut wanita itu lagi, Fatin didakwa suka memutar belit sesuatu fakta dan sering berlakon sebagai mangsa kononnya dia difitnah.

Perkongsian wanita itu mendapat pelbagai reaksi daripada netizen yang turut tidak faham mengapa pelakon itu sering dikaitkan dengan suami orang. Tidak kurang juga ada netizen mahu video Fatin sedang mabuk ditularkan di media sosial.

Dalam pada itu, ada segelintir bertanyakan kepada wanita itu kenapa perlu bertahan jika suami sudah beberapa kali curang. Namun ada yang mengatakan bukan mudah untuk berdepan perceraian dan mungkin wanita itu mahu pertahankan rumah tangga demi anak-anak.

Bagaimanapun, sehingga kini masih tiada kenyataan lanjut daripada Fatin berhubung dakwaan daripada wanita itu.

Tidak pasti bila agaknya kontroversi keluar bersama suami orang ini akan berakhir. Apa pun diharap Fatin dapat tampil memberikan penjelasan disebalik pendedahan ini dan perkara tersebut dapat diselesaikan secara baik.


Butik Terpaksa Ditutup, Wak Doyok Buat Jualan Lelong Serendah RM1

Menerusi Instagram, personaliti fesyen Wak Doyok meluahkan rasa sedih dan berat hati apabila butuk Stavilion miliknya di Seksyen 7, Shah Alam terpaksa ditutup tidak lama lagi. Menurut Wak Doyok amat sukar baginya untuk mengeluarkan arahan butiknya itu akan ditutup.

Lebih sedih, Wak Doyok atau nama sebenarnya Mohd Azwan Md Nor berkata dia perlu kuat semangat demi 70 orang para pekerjanya yang sudah hampir tiga tahun berkhidmat di butik tersebut dan mungkin selepas ini mereka perlu mencari kerja lain.

Berikutan itu Wak Doyok bakal mengadakan jualan lelong untuk semua koleksi serendah RM1 di butik Starvilion mulai hari ini 24 Jun sehingga 5 Julai depan.

Kata Wak Doyok lagi, dia akan berikan sebanyak 5,000 pasang baju Melayu Wak Doyok secara percuma di butik Starvilion dan di website www.starvilion.com.

Menurut Wak Doyok lagi, tidak dilupakan petugas barisan hadapan juga akan diberikan harga istimewa dan baju Melayu percuma.

“24hb Jun – 5hb Julai ni, Starvilion akan clearkan semua stok yang ada, lelong serendah RM1! Wak pun akan sedekahkan 5,000 pasang Baju Melayu Wak Doyok secara PERCUMA di butik Starvilion dan di website www.starvilion.com.

“Kepada Frontliners, jangan lupa datang bawa ID masing masing, ada special rate untuk anda semua dapatkan Baju Melayu secara percuma,” tulisnya.

Dalam pada itu, Wak Doyok turut meminta orang ramai menyokong jualan lelong butiknya itu dan berterima kasih buat mereka yang tidak jemu membeli koleksi di butiknya selepas tiga tahun beroperasi.


Emelda Tuntut Ganti Rugi Lebih RM1 Juta Daripada Zarina Anjoulie

Nampaknya kemelut antara dua selebriti ini terus berpanjangan apabila Emelda Rosmila menfailkan saman menuntut ganti rugi am lebih RM1 juta daripada Zarina Anjoulie kerana menerbitkan kenyataan fitnah terhadapnya.

Menerusi saman dan penyataan tuntutan balas terhadap Zarina itu, Emelda juga turut meminta ganti rugi pampasan, ganti rugi teruk dan teladan serta perintah menghalang Zarina atau mana-mana ejennya menerbitkan semula kenyataan fitnah terhadapnya.

BACA: Zarina Anjoulie Tuntut Amyza Aznan, Emelda Bayar Ganti Rugi RM4 Juta

Malah, isteri kepada pelakon Adlin Aman Ramlee itu juga menuntut permohonan maaf daripada Zarina dan ia perlu disiarkan di media cetak, Facebook dan Instagram pelakon itu.

Selain itu, Emelda turut memfailkan satu saman dan pernyataan tuntutan balas terhadap Zarina berikutan video yang dimuat naik Zarina di Facebook.

Emelda juga memfailkan pernyataan pembelaan terhadap saman dan pernyataan tuntutan oleh Zarina, menafikan pembabitannya dalam mengeluarkan fitnah terhadap Zarina melalui aplikasi Telegram di dalam kumpulan Covid-19 Persatuan Seniman.

Malah, Emelda turut menafikan bahawa hantaran di aplikasi Instagramnya adalah fitnah kepada Zarina.

Tambah Emelda, segala saman dan tuntutan balas itu telah pun diserahkan kepada peguam Zarina pada 9 Jun lalu dan kini menyerahkan perjalanan kes kepada mahkamah untuk menentukan kebenaran sahih.


Fizz Fairuz Dapat Hadiah Rumah Sempena Hari Bapa?

Mengakui tidak pernah menyambut sambutan Hari Bapa kerana sibuk bekerja, baru-baru ini Datuk Fizz Fairuz meluahkan rasa gembira apabila menerima kejutan daripada isterinya, Datin Almy Nadia.

Malah, lebih menjadi perhatian Fizz dilihat ada memuat naik beberapa keping gambar keluarganya di sebuah rumah dua tingkat sekaligus menjadi tanda tanya netizen apabila pelakon itu mengatakan ianya adalah hadiah sempena Hari Bapa.

BACA: Fizz Fairuz Redha Isteri Alami Keguguran Selepas 14 Minggu Hamil

Jeng jeng jeng… apa tu ??? Tggu .. ada rezeki adalahh.. hadiah hari bapak hahaha.. @almynadiaofficial

A post shared by  Dfizzfairuz ?? (@fizzfairuzofficial) on Jun 21, 2020 at 9:57am PDT

Meskipun tiada kenyataan rasmi daripada Fizz sendiri adakah beliau memiliki rumah baru bagaimanapaun rata-rata netizen yang tumpang gembira dan meluahkan rasa syukur di atas rezeki Fizz sekeluarga.


Pasar Raya Ebit Lew Bakal Dibuka Bulan Depan

Sebelum ini, Ustaz Ebit Lew meluahkan hasratnya untuk membuka 10 cawangan pasaraya menjual barangan runcit yang diberi nama Elews Mart. Awal Jun, Ustaz Ebit berkongsikan 10 cawangan pasar rayanya itu sedang diubahsuai dan akan siap sepenuhnya tidak lama lagi.

Terbaru, Ustaz Ebit berkata pasar raya miliknya itu masih lagi diubahsuai dan hampir siap. Menerusi perkongsian di Facebook, Ustaz Ebit memberitahu semua cawangan pasar rayat itu akan dibuka di sekitar Lembah Klang pertengahan Julai depan.

Ustaz Ebit turut merasa sebak apabila mendapat sokongan pihak pengilang dan pengedar produk. Malah, Ustaz Ebit turut terharu kerana ramai yang mahu membantunya untuk bersama-sama menjayakan pembukaan pasar raya tersebut.

Doakan yer untuk 10 cawangan Elews Mart disekitar lembah klang dibuka tengah bulan Julai 2020. Semua sedang di…

Ujarnya, pihaknya akan memberikan harga barangan paling murah dan turut disediakan bantuan percuma ataupun ‘food bank’ di setiap cawangan untuk membantu mereka yang memerlukan.

Ustaz Ebit turut meminta orang ramai mendoakan agar urusan pembukaan pasar raya tersebut dipermudahkan kerana hasratnya untuk membuka pasar raya dengan harga barang paling murah hampir tercapai kerana doa mereka.


Dua Tahun Menjanda, Nonny Nadirah Menangis Dilamar Kekasih

Pelakon Nonny Nadirah mengakui bukan mudah untuk membuka pintu hatinya untuk menerima cinta lagi selepas berpisah dengan bekas suami dua tahun lalu. Bagaimanapun, kehadiran pelakon Niezam Zaidi banyak mengubah hidupnya sejak setahun lalu.

Malah, Niezam juga meluahkan hasrat menyunting Nonny sebagai suri hidupnya, sebelum penghujung tahun ini. Noony berkata dia menangis membaca pengakuan ‘teman tapi mesra’ dimana Naziem mahu membawa hubungan mereka ke jinjang pelamin.

“Sebelum ini, Niezam pernah bertanya soal kahwin, tetapi saya buat tak tahu dan ingat hanya main-main. Cara bertanya ketika itu seperti berseloroh, jadi saya tak fikir serius.

“Niezam bertanya lagi, baru-baru ini. Apa yang saya tak sangka, dia nak minta izin dan tanya Mama untuk membawa hubungan ini ke fasa seterusnya. Saya hanya mengiyakan.

“Saya tak duga, Niezam keluarkan kenyataan mahu melamar. Saya memang terkejut dan menitiskan air mata membaca kenyataannya. Tak sangka, dia berani dan bersungguh-sungguh memaklumkan hal ini satu Malaysia,” katanya kepada BH Online.

Nonny berkata dia sangat terharu dengan kejujuran Niezam, malah mengangis dalam kesyukuran ketika solat. Turut berkongsikan perkara itu dengan ibunya, Nonny meluahkan rasa syukur kerana ada lelaki yang boleh menerima status dirinya.

“Sebagai wanita, saya terharu dengan kejujuran Niezam. Tak tahu nak beri reaksi bagaimana. Saya solat sambil menangis dalam kesyukuran. Saya turut berkongsi hal ini dengan Mama.

“Akhirnya, ada lelaki yang boleh menerima saya dan status sebagai ibu tunggal. Apa yang saya inginkan, Niezam boleh sayang saya kerana Allah SWT. Saya nampak kesungguhannya untuk tidak mempersia-siakan saya,” katanya.

Dalam pada itu, Nonny berharap apa yang dirancang Niezam akan dipermudahkan serta mengharapkan doa yang baik-baik serta hubungan tersebut bahagia sampai ke syurga.


Ibu Aiman Tino Tukar Nama Anak Selepas Dengar Bisikan Misteri

Baru sahaja menimang cahaya mata ke-11 sebulan lalu, ibu kepada Aiman Tino iaitu Hazelina Mat Jalil menukar nama anak bongsunya selepas mendengar bisikan misteri ketika waktu sahut 10 Ramadan terakhir yang lalu.

Hazeline atau lebih dikenali sebagai Riena menceritakan semasa kejadian dia memanggil anaknya Nina Qalsya namun tiba-tiba ada suara lembut menyebut Siti Maryam. Dia kemudian memberitahu suaminya dan bersetuju untuk menukar nama anak mereka.

“Masa itu bulan puasa, semua tengah sahur. Memandangkan saya tengah pantang jadi duduk di bilik. Tiba-tiba dengan suara memanggil Siti Maryam.

“Selepas itu baru tersedar suasana ketika itu sunyi dan tenang. Terus saya bangun dan beritahu suami tentang perkara itu,” katanya kepada mStar Online.

Riena yang juga merupakan penulis lirik berkata suami serta anak-anaknya bersetuju dengan cadangan menukar nama baru tersebut. Malah, nama itu membawa maksud yang baik dan merupakan nama ibu kepada Nabi Isa.

Ujarnya lagi, memandangkan cahaya mata bongsunya itu lahir ketika Perintah Kawalan Pergerakan (PKP), jadi dia masih belum berkesempatan mendaftarkan nama asal anaknya itu.

“Sejujurnya tak pernah terlintas difikirkan nama baru itu, saya anggap ada hikmah atas apa yang berlaku dan mungkin nama itu istimewa untuk anak bongsu kami.

“Ada hikmah saya bersalinkan Maryam semas PKP, jadi ada kelonggaran serta lanjutan masa untuk mendaftar nama di Jabatan Pendaftaran Negara. Kami doakan nama itu akan membawa rahmat dan kebaikan untuk anak terakhir kami ini,” katanya.


“Dulu Aku Buat TikTok Dikecam, Tapi App Tukar Jantina Ramai Yang Ikut”

Pencetus Ummah (PU) Abu Sufyan terkilan dengan sikap netizen yang terlalu taksub dengan aplikasi mengubah jantina wajah, Faceapp walaupun sudah mengetahui hukumnya adalah haram.

Memuat naik video di Instagram, PU Abu mengatakan sebelum ini dia dikecam teruk susulan tindakannya membuat video TikTok kerana gelarannya sebagai ‘PU’. Namun, ramai tidak pedulikan tentang soal halal haram melakukan Lathi Challenge dan Faceapp.

Aku teringat masa aku dikecam buat video tik tok,katanya aku tak boleh buat tik tok sebab 'PU'.Tapi bila dtg #lathichallenge dan #faceapp tukar jantina berapa ramai orang yg buat dan dpt sambutan.Langsung takde common sense pada benda HARAM. . . Hukum agama ni tak terikat pada latar belakang diri kita,kita artis ke,PU ke,Pemimpin negara ke kalau sesuatu tu haram maka haram untuk kita semua.Jangan double standard hukum tuhan dan stop promosi benda haram!!! . . Sekadar nasihat yg datang dari hati insan yang yang penuh dengan dosa.Sebarkan??Moga boleh jd pedoman buat semua. ??????

A post shared by  Abu Sufyan Mokhtar (@_sufyanmokhtar) on Jun 22, 2020 at 9:49am PDT

“Aku teringat masa aku dikecam buat video TikTok, katanya aku tak boleh buat sebab ‘PU’.

“Tapi bila datang #lathichallenge dan #faceapp tukar jantina berapa ramai orang yang buat dan dapat sambutan. Langsung tiada common sense pada benda haram,” tulisnya.

Kesal dengan perkara itu, PU Abu menjelaskan hukum agama tidak terikat pada status atau latar belakang seseorang. Malah, PU Abu menegaskan jangan ‘double standard’ hukuman tuhan dan berhenti mempermosikan perkara yang haram.

“Hukum agama ni tak terikat pada latar belakang diri kita, kita artis ke, PU ke, pemimpin negara ke kalau sesuatu tu haram maka haram untuk kita semua. Jangan double standard hukum tuhan dan stop promosi benda haram!” tambahnya.

Sebelum ini, tindakan Abu memuat naik sepotong video TikTok bersama keluarganya mendapat kecaman hebat netizen.

Rata-rata netizen mengkritik tindakan PU Abu itu kerana tidak sesuai dengan imejnya sebagai seorang ustaz. Malah, ada yang meminta PU Abu membuang gelaran Pencetus Ummah kerana beranggapan pendakwah itu tidak layak.


Eyra Hazali Mengidam Mandi Swimming Pool, Suami Beli Satu Letak Di Rumah

Usia kandungan kini mencecah 8 bulan dan bakal melahirkan cahaya mata sulung tidak lama lagi, pelakon Eyra Hazali meluahkan rasa gembira selepas keinginannya untuk di swimming pool ditunaikan oleh suaminya, Muhammad Haziq Nadzli.

Eyra berkata dia mengidam mandi swimming pool sejak Perintah Kawalan Pergerakan (PKP) namun terpaksa dipendam kerana keadaan tidak mengizinkan. Ujarnya lagi, dia tidak meletakkan harapan tinggi walaupun ramai yang berkata permintaan ibu hamil perlu ditunaikan.

“Saya mengidam nak mandi swimming pool sejak PKP dilaksanakan tapi terpaksa ditangguhkan dulu. Masa tu kami tak pindah rumah lagi, masih di kondonimium.

“Saya tak meletakkan harapan yang tinggi walaupun ramai cakap ibu mengidam ni kena ditunaikan. Saya pun tak memaksa Haziq. Bila pindah rumah landed, masa kami keluar ke pusat membeli belah Haziq cakap nak belikan swimming pool untuk saya

“Mula-mula tu saya banyak kali juga tolak sebab tak penting pun. Tapi Haziq la tetap juga nak beli,” katanya kepada Astro Gempak.

Dalam pada itu, Eyra berkata sepanjang proses kehamilan perkara tersebut merupakan mengidam paling pelik pernah dirasainya. Ujarnya, dia bukan seorang perenang tetapi mahu mandi di kolam renang.

“Saya rasa itu ja mengidam yang paling pelik. Biasalah ibu mengandung ini. Saya bukan seorang perenang, tak suka juga untuk pergi ke Taman Tema Air tapi tetiba perasaan tu nak,” katanya.

Eyra dan Haziq mendirikan rumah tangga pada 1 November 2019 selepas dua tahun berkenalan. Eyra mendedahkan usia kandungannya kini telah mencecah 32 minggu.


Risteena Gembira Isa Khan Hadiahkan Audi Berharga RM339,000

Menerima hadiah kereta mewah jenama Audi sempena ulang tahun percintaan mereka yang pertama, pelakon Risteena mengakui tidak sangka menerima hadiah istimewa itu daripada tunang tersayang, Isa Khan.

Menurut Risteena dia tidak tahu menahu mengenai kejutan yang dirancang oleh Isa itu. Risteena berkata dia tidak pernah terlintas untuk mendapat hadiah kereta dan bangga dengan kejayaan dikecapi oleh Isa.

BACA: Isa Khan Kumpul Duit 6 Bulan Hadiahkan Audi Buat Risteena

“Saya sangat gembira dan bangga dapat melihat satu persatu kejayaan yang Isa capai sekarang.

“Memang tak terlintas langsung Isa hadiahkan sebuah kereta. Terfikir dalam kotak itu benda lain, tapi bukanlah cincin pun,” katanya kepada Astro Gempak.

Jelas Risteena dia juga berasa sangat beruntung kerana memiliki pasangan yang rajin berusaha untuk membahagiakannya dan mendapatkan apa yang dihajati. Malah, Risteena sangat bersyukur kerana dipertemukan dengan Isa.

“Saya beruntung ada pasangan seperti Isa yang selalu berusaha untuk membahagiakan saya.

“Pasangan lain ada cara mereka sendiri. Masing-masing punya cara. Tapi saya bersyukur berjumpa dengan seorang lelaki seperti Isa,” tambahnya.

Terdahulu, menerusi Instagram Isa menghadiahkan kereta jenis Audi kepada Risteena sempena ulang tahun perkenalan mereka yang pertama. Lebih bermakna, kereta tersebut didatangkan dengan nombor pendaftaran istimewa ‘US I54’.


Bapa Alicia Amin Bodohkan Netizen Persoal Agama Anak

Siapa tak kenal dengan model kontroversi yang juga peserta Asia’s Next Top Model ini. Sebelum ini nama Alicia Amin pernah hangat diperkatakan gara-gara tampil seksi dan juga berbogel dalam beberapa sesi fotografi.

Berikutan imejnya yang terlalu seksi, ramai yang mempersoalkan agama Alicia. Baru-baru ini, salah seorang adiknya memuat naik foto mereka sekeluarga menyambut Hari Bapa. Bagaimanapun, seorang netizen bertanyakan adakah Alicia beragama Islam atau pun bukan.

BACA: Netizen Persoal Tahap Kebersihan Alicia Amin Masak Rendang Buat Pelanggan

Tidak hanya berdiam diri, komen netizen itu dibalas oleh bapa kepada Alicia yang bertindak membahasakan individu berkenaan. Bapanya turut mempersoalkan semula adakah individu tersebut Islam kerana Islam tidak mengajar membuat aib orang di khalayak ramai.

Bapa Alicia turut meminta netizen tersebut agar duduk diam-diam sahaja daripada cuba untuk mendapatkan publisiti.

Komen bapanya itu turut dikongsikan oleh Alicia menerusi laman Twitter. Rata-rata netizen memuji bapa model itu kerana tampil mempertahankan anaknya daripada kecaman netizen.

Bagaimanapun, ada segelintir netizen berterusan mempertikaikan gaya hidup model itu selain mengatakan bahawa bapa Alicia tersebut langsung tidak menjawab persoalan yang diajukan individu itu.

Kata netizen lagi, individu berkenaan bertanya elok-elok sahaja dan mereka juga ingin tahu tentang perkara itu. Apa pun diharap Alicia tabah berdepan kecaman netizen kerana ada sahaja serba tak kena di mata netizen.


“Dulu Ramai Kata Dia Akan Kikis Duit Aku Sampai Tinggal Spender”

Sempena Hari Bapa, penyanyi dan penyampai radio, Mawi menerima hadiah daripada isterinya, Ekin iaitu sebuah kamera jenama Canon lengkap dengan aksesosi. Tiada niat untuk menunjuk, Mawi berkata perkongsian itu adalah untuk menghargai pengorbanan isterinya.

Mawi berkata Ekin banyak berkorban untuk dirinya dan keluarga sepanjang 12 tahun berumah tangga. Malah, isterinya itu tidak pernah meminta duit daripadanya sebaliknya pandai mencari duit sendiri dengan berniaga.

Cuma nak hargai pengorbanan DIA gaiss..Dah terlalu banyak DIA berkorban untuk aku.DIA tak pernah pun nak push2 aku minta duit tiap2 bulan gaiss..Malah dia sendiri pandai cari duit DIA sendiri.DIA tak mengharapkan aku sepenuhnya gaisss.. Alhamdulillah..Semoga bisnes DIA terus berjaya & diberkati tuhan ? . Dulu ramai yg kata yg DIA ni akan kikis duit aku sampai aku tinggal spender gaiss..haha Tapi berlaku sebaliknya gaiss.. Aku yang kikis duit DIA hahaha ? TERIMA KASIH SAYANG @ekinmawi_cahaya ? . #HariBapa #BapaKacak #Canon250D

A post shared by  MAWI @ZAYAN.MY (@cahayaasmawi) on Jun 21, 2020 at 8:09am PDT

“Sumpah tak ada niat nak tunjuk-tunjuk pun. Cuma nak hargai pengorbanan dia. Dah terlalu banyak dia berkorban untuk aku.

“Dia tak pernah pun nak push-push aku minta duit tiap-tiap bulan. Malah dia sendiri pandai cari duit dia sendiri. Dia tak mengharapkan aku sepenuhnya,” tulisnya.

Dalam pada itu, Mawi sempat menyingkap kembali keperita terpaksa dihadapi oleh isterinya ketika mereka mula berkahwin apabila ada yang menuduh isterinya akan mengikis duitnya.

“Dulu ramai yang kata dia ni akan kikis duit aku sampai aku tinggal spender. Tapi berlaku sebaliknya. Aku yang kikis duit dia. Terima kasih sayang,” tulisnya.

Terdahulu, Ekin mendedahkan dia pernah difitnah serta dilabel sebagai kaki kikis dan ‘kaki bomoh’ selepas berkahwin dengan Mawi.

Mawi dan Ekin mendirikan rumah tangga pada 20 Disember 2008 dan dikurniakan seorang cahaya mata bernama Cahaya Malaika kini berusia 8 tahun.


Zarina Zainuddin Puji Mira Filzah, Tak Sombong Macam Artis Lain

Sudah 30 tahun berada dalam industri hiburan tanah air, pelakon Zarina Zainuddin meluahkan rasa kesal dengan sikap artis baru yang bersikap sombong dengan kru produksi serta barisan pelakon berpengalaman.

Membuat luahan tersebut menerusi YouTube, Zarina turut menasihati pendatang baru dalam industri seni supaya lebih menghormati kru serta barisan pelakon yang lebih tua. Zarina turut menyelar sikap artis baru yang bersikap tidak bercampur dengan orang lain.

“Sebenarnya apabila shooting ni, kita satu family besar, tak boleh sombong-sombong, bawa dir. Jangan nak berlagak duduk dalam kereta dan tak campur orang langsung. Masa makan pun tak nak campur.

“Bukannya kau selamanya di atas. Satu hari nanti kalau kau dekat bawah baru kau nak terhegeh-hegeh dekat orang lain, baru nak tegur-tegur orang. Masa tu orang pun tak layan kau,” katanya.

Dalam pada itu, Zarina turut memuji sikap Mira Filzah yang pandai membawa diri di set penggambaran dan turut menghormati pelakon yang lebih berpengalaman. Malah, Mira juga pandai menjaga diri serta bergaul dengan semua kru yang bertugas.

“Tapi ada pelakon yang pandai hormat orang walaupun nama besar macam Mira Filzah..dia pandai jaga diri, pandai hormat orang, pandai bercampur dengan orang.

“Dengan orang tua-tua dia hormat. Kalau dia tahu ada pelakon lama dia yang akan cari, bukan kita yang cari dia,” katanya.

Zarina turut berpesan kepada artis baru yang sedang meningkat naik supaya tidak bersikap sombong dan perasan diri bagus. Ujarnya, mereka perlu pandai membawa diri jika mahu terus bertahan dalam industri seni.

“Jangan perasanla, kau jangan perasan kau bagus sangat. Kita kena pandai bawa diri..kalau pandai bawa diri, dah jadi nenek pun orang akan panggil lagi untuk berlakon sebab tak banyak perangai dan tak banyak karenah,” katanya.


“Kecik Sangat Tak Payahlah Tunjuk”

Sejak semalam hangat diperkatakan apabila Sharifah Sakinah memuat naik fotonya pose dengan menayangkan bahagian punggungnya di Instagram. Kurang senang dengan foto tersebut, netizen mendakwa Sakinah seolah senagah mahu menunjukkan bahagian badannya.

Belum reda lagi dengan gambar tersebut, hari ini Sakinah berkongsikan fotonya memakai gaun seksi menampakkan bahagian dadanya. Rata-rata netizen seakan terkejut dengan foto yang dimuat naik itu, malah ada yang meminta untuk memadamnya.

Meskipun ada yang memuji kecantikannya itu, namun ada netizen bertanyakan adakah tiada keluarga mertua yang melihat foto berkenaan. Tidak kurang juga ada yang mengatakan Sakinah kini dilihat semakin berani untuk tampil seksi.

Seperti sudah dijangka, posting berkenaan turut dihujani dengan komen lucah serta ada yang mengkritik saiz buah dadanya yang kecil.

Biarpun dihujani pelbagai komen yang tidak senang dengan posting tersebut, namun ada juga netizen yang mengambil pendekatan untuk menasihatinya. Apa pun semoga Sharifah Sakinah tabah menghadapi kecaman netizen.


“SME Perlu Beralih Kepada Digital Untuk Terus Hidup”

Ramai sebenarnya kurang tahu tentang saiz ekonomi digital di Malaysia ketika ini lebih-lebih lagi kepada mereka yang mengusahakan Perusahaan Kecil & Sederhana (PKS). Menurut kajian, ekonomi berasaskan internet di Malaysia bakal mencecah RM88 billion pada tahun 2025.

Namun, masih banyak PKS di Malaysia yang masih menjalankan perniagaan mereka dengan cara lama dan tidak memandang ekonomi digital sebagai sesuatu yang penting buat mereka.

Contoh paling mudah pendigital yang boleh dilakukan PKS ketika ini adalah menyelaraskan nombor telefon pejabat dan telefon bimbit peribadi. Berapa banyak pelanggan berpontensi terlepas dari tangan apabila gagal menghubungi nombor telefon pejabat di luar waktu pejabat.

Masalah ini boleh diselesaikan dengan menyambungkan telefon peribadi kepada nombor telefon pejabat supaya pelanggan boleh menghubungi kita pada bila-bila masa sahaja.

PKS hari ini disaran melakukan perubahan drastik serta perlu mengambil inisiatif menerusi Pelan Jana Semula Ekonomi Negara (PENJANA) bagi mengubah perniagaan ke bentuk digital.

Timbalan Yang Dipertua Dewan Perniagaan dan Perindustrian Melayu Terengganu (DPPMT), Dr Tengku Khairi A Rahman berkata usahawan PKS tidak sewajarnya mengambil sikap tunggu dan lihat bagi meneruskan kelangsungan perniagaan.

“Jangan lagi bersikap ‘wait and see’ (tunggu dan lihat). Jika tidak tahu, bertanyalah dengan agensi terbabit. Jangan terlalu lama menunggu hingga akhirnya dana yang tersedia habis. Tidak perlu lagi memberi pelbagai alasan kerana kerajaan telah memberi yang terbaik”

“Langkah untuk melakukan transformasi digital harus dimulakan segera. Sudah sampai masa PKS berubah demi masa depan perniagaan masing-masing,” ujarnya menyeru PKS mengambil peluang terbaik ini.


“Walau Bukan Dari Rahim Isteriku, Dia Punca Aku Merasa Hari Bapa”

Mempunyai seorang anak angkat, Nur Tiara Zainnirah yang kini berusia dua tahun, pelawak Achey Bocey menyifatkan sambutan hari bapa tahun ini cukup bermakna kerana dia turut dapat meraikannya.

Menerusi perkongsian di Instagram, Achey berkata kehadiran anak angkatnya itu merupakan satu rahmat kerana disebabkan Tiara dia dapat merasai kehidupan sebagai seorang bapa. Achey turut mengatakan dia akan lakukan sebaik mungkin untuk anaknya itu.

“Dialah punca!!! Aku merasa hari ini. Aku bersyukur pada Allah. Jika tidak DIA kurniakan Tiara Zinnirah kepada ku tidak dapat aku merasa gelaran sebagai bapa di hari bapa.

“Walau bukan dari rahim isteriku tapi Allah isikan kasih sayang kami yang tiada arah dahulu. Kini dapat di curahkan kepadanya. Ayah akan lakukan sebaik mungkin untuk kamu nak,” tulisnya.

Lebih sebak, Achey turut memohon maaf kepada Tiara dan isterinya seandainya ada kekurangan ketika dia menjalankan tanggungjawab sebagai bapa sepanjang dua tahun ini.

“Maaf ayah pohon kepada awak dan mama jika ada kekurangan pada ayah dalam menjalankan tanggungjawab,” katanya.

Achey dan isteri, Nor Hasanah Yahya mendirikan rumah tangga sejak sembilan tahun lalu dan mengambil anak angkat pada tahun 2018.


Usia Kandungan Cecah 6 Bulan, Fazura Makin Kuat Makan

Bakal bersalin anak sulungnya pada Oktober depan dan usia kandungannya kini sudah memasuki enam bulan, Fazura mengakui semakin kuat makan. Fazura berkata dirinya sihat-sihat sahaja dan tiada sebarang alahan.

Menurut Fazura, sepanjang tempoh Perintah Kawalan Pergerakan Pemulihan (PKPP) ini dia mengambil peluang untuk menjaga diri dan kandungan. Timbul spekulasi bakal melahirkan bayi perempuan, Fazura mengakui masih belum tahu jantina anaknya.

“Saya sihat sahaja, tiada sebarang alahan dan makin kuat makan. Ada yang kata bayi lelaki dan ada meneka bayi perempuan. Pada saya, lelaki atau perempuan itu perkara kedua,” katanya kepada BH Online.

Dalam pada itu, Fazura meminta kepada peminatnya utnuk mendoakan agar anak dalam kandungannya sihat-sihat sahaja dan selamat melahirkan. Malah, Fazura berkata dia belum lagi membeli barangan keperluan bayi.

“Apa yang penting, doakan semoga bayi ini sihat dan saya selamat bersalin. Barangan bayi pun saya belum beli lagi,” katanya.

April lalu, Fazura mengesahkan dirinya hamil selepas dua tahun mendirikan rumah tangga. Apa pun semoga proses kehamilan Fazura berjalan dengan lancar dan dipermudahkan.


Azlee Khairi Akui Bukan Suami Orang Lagi

Sebelum ini hangat diperkatakan pelakon Azlee Khairi mempunyai hubungan istimewa dengan Zara Zya. Namun, segalanya terjawab apabila aktor itu mengakui sedang menjalin hubungan dengan seorang ahli perniagaan dikenali sebagai Aniss.

Pendedahan Azlee itu sekaligus mengesahkan dirinya bukan lagi suami orang. Menurut Azlee, dia perlu tampil menjelaskan status dirinya bagi mengelakkan fitnah dan salah sangka. Bagaimanapun, Azlee enggan mendedahkan punca perceraian dengan bekas isteri.

“Saya fikir soal status diri perlu dijelaskan kerana tidak mahu mengundang fitnah dan salah sangka.

“Cuma saya tidak mahu mengulas lanjut persoalan bila saya berpisah dengan bekas isteri,” katanya kepada BH Online.

Mengulas mengenai kekasihnya dikenali sebagai Aniss merupakan seorang usahawan kosmetik, Azlee mengenali gadis berusia 22 tahun itu sejak hampir setahun lalu. Ujar Azlee lagi, dia akui tidak selesa untuk berkongsikan hal peribadi kepada umum.

“Kami masih dalam fasa awal perkenalan iaitu mengenali hati budi. Masih terlalu awal untuk meneka pengakhirannya.

“Saya tidak selesa berkongsi lebih-lebih lagi hal peribadi. Tetapi tidaklah bermaksud hendak berselindung. Aniss faham cara saya. Itu membuatkan saya selesa dengannya,” katanya.

Terdahulu, Azlee mendirikan rumah tangga dengan wanita kelahiran Brunei, Dayang Norlelawati Puteh, 36, pada 2014. Namun, pada November tahun lalu, Azlee kembali aktif dengan membintangi drama Seadanya Aku.


Isa Khan Kumpul Duit 6 Bulan Hadiahkan Audi Buat Risteena

Genap setahun bercinta, Isa Khan menghadiahkan tunangnya, Risteena sebuah kereta mewah jenama Audi. Menurut Isa, dia mengambil masa enam bulan untuk menyimpan wang sebelum membelikan kereta itu sebagai hadiah ulang tahun perkenalan mereka.

Isa berkata, wang simpanan berkenaan merupakan hasil penat lelahnya selama ini yang mengusahakan perniagaan produk makanan tambahan miliknya iaitu “Lovit”. Ujarnya, hadiah itu sebagai tanda penghargaan buat tunang kesayangannya.

“Saya menyimpan wang selama enam bulan selepas mengusahakan bisnes Lovit, sebelum boleh beli kereta itu.

“Ia sebenarnya satu bentuk penghargaan buat Risteena pada sambutan ulang tahun perkenalan kami yang pertama,” katanya kepada Astro Gempak.

Tambah Isa, dia memilih kenderaan tersebut sebagai hadiah kerana sebelum ini Risteena pernah mengatakan dia meminati kereta berkenaan. Malah, Isa berkata dia juga turut meminat kereta tersebut.

“Sebelum ini, kami memang ada berborak mengenai kereta Audi. Sebenarnya kami sama-sama minat dengan kereta tersebut. Jadi, sebab itulah saya membelinya,” katanya.

Terdahulu, menerusi Instagram Isa menghadiahkan kereta jenis Audi kepada Risteena sempena ulang tahun perkenalan mereka yang pertama. Lebih bermakna, kereta tersebut didatangkan dengan nombor pendaftaran istimewa ‘US I54’.


Perjalanan Aura Ke-19 Sudah Berakhir, Dr Erin Mula Hidup Baru

Satu demi satu ujian menimpa bekas isteri pendakwah bebas, Da’i Farhan. Selepas diceraikan, Noorainul atau lebih dikenali sebagai Dr Erin berdepan berita duka apabila mengalami keguguran.

Lebih setahun kisah rumah tangganya menjadi bualan hangat, Dr Erin berkata dia mahu memulakan hidup baru bersama anak-anaknya. Menerusi Instagram, Erin meluahkan rasa syukur semuanya sudah selamat dan kisah tahun lalunya tamat sampai disini.

Dalam perkongsian itu, Erin turut memuat naik artikel dirinya mengalami keguguran, katanya itu mungkin kisah viralnya yang terakhir.

“Mungkin ni adalah viral yang terakhir kot. Lepas ni saya dan anak-anak nak mulakan kisah hidup baru kami dengan aman dan bahagia hendaknya disamping orang-orang yang boleh menerima seadanya kami yang serba kekurangan ini.

“Alhamdullilah semua sudah selamat dan kisah Novel hit 2019 (1819) TAMAT di sini,” tulisnya.

Dalam pada itu, Erin mengucapkan terima kasih kepada mereka diluar sana yang melemparkan kata-kata baik mahupun kejian terhadapnya. Erin turut meluahkan rasa syukur kerana ramai yang masih sayangkannya dan memberikan kata-kata semangat padanya.

“Terima kasih diatas ucapan baik mahupun kejian, saya bersyukur masih ramai yang sayag dan beri kata-kata semangat selama ini kepada saya. Inshaallah doakan saya dengan kisah adaptasi Novel terbaru (SYG 94) lepas ini,” tulisnya.

Terdahulu, nama Da’i Farhan menjadi perhatian ramai apabila didakwa berkahwin dengan Dr Erin yang merupakan seorang janda anak lapan tanpa pengetahuan isteri pertamanya, Fatin Nurul Ain.

Lebih panas, Farhan menceraikan isteri pertamanya yang ketika itu sedang sarat hamil anak kedua menerusi rakaman suara aplikasi WhatsApp.


Panggung Wayang Dibuka Semula Bermula 1 Julai

Menerusi sidang media khas sebentar tadi, Menteri Kanan (Kluster Keselamatan), Datuk Seri Ismail Sabri Yaakob mengumumkan bahawa aktiviti pawagam, teater dan juga live event akan dibenarkan dibuka semula bermula 1 Julai 2020.

Mula ditutup sejak pelaksanaan Perintah Kawalan Pergerakan (PKP) 18 Mac lalu, kesemua aktiviti itu dibenarkan beroperasi di dalam kawasan atau dewan tertutup tetapi dengan syarat perlu mematuhi SOP yang dikeluarkan.

Menurut Ismail Sabri, SOP juga mestilah ketat dari segi kawalan kemasukan dan jumlah tidak melebihi 250 individu setiap dewan dan tertakluk kepada keluasan dewan tersebut serta dengan penjarakan 1 meter.

“Kalau dengan penjarakan sosial satu meter kurang daripada 250, maka kuranglah daripada 250 dan tidak bolehlah walaupun kita kata 250, tak boleh mereka benarkan 250 penonton, mesti berdasarkan saiz dewan tersebut.

“Setakat hari ini, kita masih kekal dengan 250, dan sebelum masuk SOP biasa. Cek dari segi suhu badan, pakai topeng muka, cuci tangan dengan sanitizer. Dan di dalam panggung pun mesti diletakkan tanda untuk penjarakan. Jadi kita benarkan mulai 1 Julai,” ujarnya.


Saharul Ridzwan Pilih Nama Anak Kedua Fateema Azzahra

Selamat menimang cahaya mata kedua pada 13 Jun lalu, akhirnya Saharul Ridzwan mendedahkan nama anak perempuannya yang diberi Fateema Azzahra. Perkara itu dikongsikan oleh Saharul menerusi Instagram selepas sembilan hari kelahiran puterinya itu.

Dalam pada itu, Saharul turut berkongsikan foto majlis cukur jambul Fateema yang dikendalikan oleh penceramah selebriti, Ustaz Tarmizi Abd Rahman, bagaimanapun tidak didedahkan wajah anaknya itu.

Diruangan komen, rata-rata rakan artis dan peminat memuji keindahan nama yang diberi serta mendoakan agar Fateema menjadi anak solehah.

Minggu lalu, isterinya Deena Amir selamat melahirkan cahaya mata perempuan seberat 3.305 kilogram  secara pembedahan C kecemasan (emergency C Section).

Saharul dan Deena mendirikan rumah tangga pada 16 September 2016 dan dikurniakan seorang anak lelaki, Muhammad Luth Ali, 2 tahun.


Kumpul Saham Akhirat, Awie Bantu Artis Veteran Terlantar Sakit

Baru-baru ini, Datuk Awie bersama 20 ahli kumpulan Wings Motor Gang Society (WMGS) dan Kelab Wings melakukan kerja amal dengan pergi ke rumah penggiat seni dan artis veteran yang memerlukan bantuan bagi meringankan beban mereka

Difahamkan, Awie menziarahi pelakon veteran Amran Aman Ramlie atau lebih dikenali sebagai Amran Tompel, 70, yang kini terlantar akibat serangan angin ahmar sejak lebih tiga bulan lalu, di rumah sewa anaknya, di Taman Matahari Height, Senawang.

Menurut Awie, ini adalah salah satu cara dimana beliau bersama rakan-rakan permotoran memberi bantuan buat rakan-rakan artis yang yang kesusahan atau tidak lagi aktif kerana kerana berdepan masalah kesihatan.

“Ini adalah cara yang kami selalu lakukan untuk membantu golongan dan rakan-rakan yang tidak sihat. Ini satu petanda yang baik dan sebagai rakan artis, saya bersyukur kerana dapat bersama dalam program amal seperti ini.

“Ini masa dia (Amran) dan masa saya tidak tahu lagi. Sebagai insan seni, begitulah hakikatnya bahawa kita ini tiada gaji seperti orang lain, ada kerja ada gaji dan tiada kerja tiada gaji,” katanya.

Dalam pada itu, Awie berkata golongan artis perlu bersatu dan saling membantu antara satu sama lain kerana di masa hadapan kita tidak tahu apa yang akan berlaku kerana kejaya sebagai anak seni ada pasang surutnya.

“Kita tidak tahu pada masa hadapan apa akan berlaku namun dengan adanya rakan-rakan yang prihatin dan memberikan sokongan, sekurang-kurangnya kita dapat dibantu.

“Ini yang kami (Kelab Wings) dapat lakukan ketika Perintah Kawalan Pergerakan Pemulihan (PKPP) dan program amal ini akan berjalan berterusan,” katanya.

Dalam pada itu, Awie juga bercadang untuk menzirahi rakan artis lain yang tidak sihat seperti Hamid Gurkha dan ahli kumpuan EXPDC serta balu kepada Allahyarham Yazid (Search).


Anak Rita Rudaini Tumpang Kasih Sayang Bapa Saudara

Tujuh tahun bergelar ibu tunggal bukan perkara mudah buat Rita Rudaini kerana dialah ibu dan dia juga bapa. Sempena sambutan hari bapa semalam, perkongsian Rita di Instagram menjadi perhatian netizen.

Rita berkata anak-anaknya sangat bertuah kerana dikelilingi bapa saudara yang baik. Malah, Rayyan dan Arjuna diberikan kasih sayang tidak berbelah bahagi daripada bapa saudara mereka yang sudah menganggap anak-anaknya seperti anak sendiri.

BACA: Pernah Leka Zaman Remaja, Rita Rudaini Akui Bukan Ibu Sempurna

Selama ini anak-anak hanya membesar bertiga dengannya dan menumpang kasih bapa saudara, Rita berkata setiap tahu anak-anaknya tidak pernah melupakan ucapan hari bapa untuk dirinya dan juga bapa saudara mereka.

“Hari ini adalah Hari Bapa. Anak-anak tak pernah lupa ucapkan untuk saya, Pak Long dan Pak Su mereka. Bagi mereka Pak Long dan Pak Su mereka itulah ‘bapa’.

“Dari kecil kasih sayang tak pernah berbelah bagi antara anak sendiri dan anak saudara. Apa yang anak mereka dapat, anak saya pon akan dapat. Mana pernah mereka lupa seinci pun anak-anak saya. Kasih sayang mereka tiada sempadan.

“Walaupun hanya bapa saudara, budak kecil ini akan ingat siapa yang selalu bersama mereka. Budak-budak akan kasih dan suka orang yang kasihkan mereka. Anak-anak saya cukup bertuah kerana dikelilingi bapa saudara yang baik dan mengambil berat umpama anak sendiri,” katanya.

Kata Rita lagi, anaknya juga sentiasa meluahkan rindu dan tidak pernah melupakan bapa saudara mereka. Malah, Rita dapat merasakan senyuman dan kebahagiaan anak-anak walaupun hanya menumpang kasih sayang bapa saudara.

“Walaupun berjauhan, tapi anak-anak saya tetap ingat dan sering ucap rasa rindu kalau lama tak jumpa. Mereka sering sebut kalau ada apa-apa.

“Rasa yang ada dalam diri anak-anak terhadap bapa saudara mereka ni memang kasih sayang sejati. Senyuman dan mata bahagia mereka dapat saya rasa,” katanya.

Rita berkata lagi, dia sentiasa mengingatkan kedua anaknya supaya ingat jasa bapa saudara mereka apabila dewasa kelak dan jaga mereka seperti bapa sendiri kerana kasih sayang mereka tidak boleh diganti dengan wang ringgit.


Redmi Note 9 Pro, Telefon Pintar Jarak Jauh ULTIMATE Dengan Hanya RM1,099!

Jika anda dapat imbas kembali telefon pintar siri Redmi Note, yang sebelum ini telah pun adalah salah satu telefon pintar jarak jauh yang berkuasa tinggi dengan harga yang berpatutan. Paling wow dan menakjubkan, siri Redmi Note ini telah pun dijual sebanyak 110 juta unit di seluruh dunia.

Terbaru, Redmi Note 8 dan Redmi Note 8 Pro juga menduduki tempat sebagai telefon pintar 10 teratas global di Q419 oleh Canalys.

Siri legenda Redmi Note diteruskan lagi, dengan Redmi Note 9 Pro yang baru sahaja dilancarkan.

Jangan tak tahu, Redmi Note 9 Pro ini memiliki 6.67 inci DotDisplay, yang memberikan pengalaman sinematik yang sangat mendalam kepada anda. Menurut Sertifikasi TUV Rheinland dari Jerman, paparan pada telefon pintar Redmi Note 9 Pro ini bukan sahaja bagus untuk dilihat, tetapi juga dapat melindungi mata anda.

Corning Gorilla Glass 5 yang terdapat pada bahagian depan dan belakang serta penutup lensa telefon pintar dapat memberi jaminan Redmi Note 9 Pro ini tahan lama. Ini sekaligus akan memberi effect lebih cantik pada badan Redmi Note 9 Pro ini.

Dihandiri dengan 3 pilihan warna yang menakjubkan iaitu Tropical Green, Glacier White & Interstellar Grey. Tropical Green adalah yang paling istimewa di antara semua warna, kerana ia dilengkapi dengan 2 tone warna yang cantik dan reka bentuk simetri.

Sistem pemprosesan Snapdragon 720G terbaru yang ada pada Redmi Note 9 Pro ini sangat sesuai untuk permainan mudah alih. Lebih hebat lagi, sistem ini disokong dengan teknologi proses 8nm, kelajuan jam CPU hingga 2.3GHz dan Adreno 618.

Snapdragon 720G memberikan prestasi grafik sebanyak 14% dengan lebih baik, prestasi AI sebanyak 115% lebih baik berbanding generasi terakhir.

Redmi Note 9 Pro ini juga mempunyai kuasa bateri sebesar 5,020mAh dan boleh digunakan lebih dari 2 hari. Bab pengecasan jangan risau, telefon pintar ini mempunyai 30W pengecasan terpantas yang mampu caj dari kuasa bateri 0% hingga 50% hanya dalam 30 minit sahaja.

Redmi Note 9 Pro hadir dengan 64MP AI Quad Camera, serba boleh untuk semua keadaan. Memiliki 64MP Kamera Utama, ukuran sensor besar sehingga 1 / 1,72 inci, sehingga anda dapat menangkap gambar dengan perincian ultra dengan lebih tajam.

8MP yang ada pada kamera sudut ultra lebar dengan 119 °, dapat menangkap gambar full view pada pada bila-bila masa sahaja dan di mana sahaja anda berada.

Buih dalam air kelihatan lebih jelas apabila menggunakan kuasa kamera micro

Kuasa 5MP pada kamera marco dan 2MP Depth Sensor, dapat memberi lebih banyak gambar menarik dan pengalaman hebat semasa anda mengambil gambar.

Bagi yang gemar merakam video untuk vlog anda memang bertuah untuk dapatkan telefon pintar Redmi Note 9 Pro ini kerana kuasa rakaman videonya mencecah 4K.

Sejujurnya, Redmi Note 9 Pro ini sangat sesuai untuk anda yang gemarkan kecanggihan gadget dalam memudahkan kerja harian anda. Jadi yang gemar rakam video, ambil gambar OOTD dan yang sibuk bekerja sehingga terlupa bateri telefon yang nyawa-nyawa ikan tu lebih baik anda berpaling kepada keluaran Redmi yang terbaru ini.

Hanya bernilai RM1,099 sahaja segala kecanggihan dan teknologi terkini sudah menjadi milik anda. Jangan lepaskan peluang untuk dapatkan di mana-mana kedai berhampiran anda, atau anda boleh membeli melalui dalam talian di Lazada. Jangan tunggu lama-lama dapatkan sekarang!


Genap Setahun Perkenalan, Isa Khan Hadiahkan Audi Buat Risteena

Beruntungnya Risteena apabila tunangnya, Isa Khan membuat kejutan dengan menghadiahkan sebuah kereta mewah Audi sempena ulang tahun pertama percintaan mereka. Lebih bermakna, kereta tersebut didatangkan dengan nombor pendaftaran istimewa ‘US I54’.

Turut berkongsikan video ulang tahun pertama percintaan mereka, Risteena berkata dia berbangga dengan kejayaan yang dicapai oleh tunangnya itu. Risteena turut menzahirkan rasa cintanya pada Isa yang semakin hari semakin mendalam.

. . Pada mula saya mengenali awak, saya tahu awak seseorang yang ISTIMEWA, dan awak dah buktikan pada saya sekarang, hanya dalam masa yang terlalu singkat, but you did it! ?? . Ini kejayaan awak sayang. Always proud of you! Perasaan cinta saya pada awak masih sama macam dulu dan masih kekal sehingga sekarang malah semakin bertambah hari demi hari. I swear! . Janji saya pada awak, saya akan sentiasa ada dengan awak tak kira apa keadaan sekalipun. Saya happy bila tengok satu-satu kejayaan yang awak capai sekarang. Saya akan terus ada sehingga awk capai semua impian awak, sayang. I PROMISE. . Behind every successful man, there is a woman. I want to be that woman, forever :) . I love you so much @theisakhan ?? Thank you for everything ~ . FOR US~ . Big thanks to @cstproduction ??

A post shared by  Nur Risteena Munim (@nur_risteena) on Jun 20, 2020 at 5:06am PDT

“Pada mula saya mengenali awak, saya tahu awak seseorang yang istimewa, dan awak dah buktikan pada saya sekarang, hanya dalam masa yang terlalu singkat, tapi awak berjaya lakukan.

“Ini kejayaan awak, sayang. sentiasa bangga dengan awak. Perasaan cinta saya pada awak masih sama macam dulu dan masih kekal sehingga sekarang malah semakin bertambah hari demi hari. Sumpah!” tulisnya.

Kata Risteena lagi, dia juga berjanji untuk sentiasa ada dengan Isa dalam apa juga keadaan tidak kira ketika senang mahupun susah. Ujarnya lagi, disebalik kejayaan seorang lelaki, ada wanita yang menyokongnya.

“Janji saya pada awak, saya akan sentiasa ada dengan awak tak kira apa keadaan sekali pun. Saya gembira bila tengok satu-satu kejayaan yang awak capai sekarang.

“Saya akan terus ada sehingga awk capai semua impian awak, sayang. Saya janji,” tulisnya.

Mengikat tali pertunangan pada 23 November tahun lalu di Bali, Indonesia, pasangan itu merancang untuk bernikah pada November atau Disember ini, bagaimanapun, perancangan itu bergantung kepada situasi semasa sekiranya Perintah Kawalan Pergerakan Pemulihan (PKPP) masih berterusan.


Dira Abu Zahar Selepas Bergelar Isteri Ahli Perniagaan

Empat tahun solo, pelakon dan pengarah Dira Abu Zahar selamat diijabkabulkan dengan seorang ahli perniagaan, Syfik Izdzywan Sidek, 46 tahun pada 10.30 pagi tadi. Majlis pernikahan diadakan secara sederhana di Masjid Al-Azim, Melaka.

Pada majlis tersebut, Syfiq menyerahkan tiga dulang hantaran berbalas lima dari pengantin perempuan. Dira menerima mas kahwin RM1,000, bagaimanapun jumlah wang hantaran dirahsiakan.

Dira dan suaminya berkenalan kira-kira setahun lalu sebelum mengambil keputusan untuk mendirikan rumah tangga.

Terdahulu, Dira pernah berkahwin dengan pengarah Helmi Yusof pada 2011 kemudian berpisah pada tahun 2016, bagaimanapun mereka tidak dikurniakan cahaya mata.

Sebelum itu, Dira berkahwin dengan vokalis kumpulan Bau, Ash atau Tengku Shafriz-Rullah pada 2007 dan bercerai pada 2011. Hasil perkahwinan mereka mempunyai seorang anak perempuan kini berusia 12 tahun.


“Saya Ada Tengok Video Mereka, Sugu Pavithra Patut Disanjungi”

Baru-baru ini tular mengenai YouTuber popular, Sugu Pavithra meletakkan harga RM10,000 kepada pengacara Anim Ezati Rizki untuk program masakan selama satu jam. Perkara itu menimbulkan rasa kurang senang Anim yang mengatakan harga seperti taraf Chef Wan.

Memberikan komen mengenai isu itu, Cef selebriti terkenal, Datuk Redzuawan Ismail atau Chef Wan berkata sekiranya Sugu Pavithra membuat keputusan untuk meletakkan harga tersebut bagi perkhidmatannya itu adalah rezeki mereka.

“Kalau merasakan bahawa harga yang ditetapkan terlalu tinggi dan dia merupakan tukang masak yang sedang melonjak naik, kedua-dua pihak boleh berunding tentang harga tersebut agar adil,” katanya kepada Astro Gempak.

Mengakui ada menonton video pasangan itu di laman Youtube, Chef Wan berkata pasangan itu ternyata berjaya menambat hati orang ramai dengan kepetahannya berturut dalam bahasa Melayu dan pasangan itu sepatutnya disanjungi.

“Saya ada menonton video pasangan ini. Mereka mendapat tempat di hati ramai orang disebabkan kepetahan dia berbahasa Melayu dan cara masakan dia yang bersahaja.

“Dia juga berani dan sangat bangga untuk menonjolkan resepi serta bakat yang ada. Jadi, saya rasa mereka patut disanjungi,” katanya.

Terdahulu menerusi perkongsian di Insta Story, Anim mendakwa terkejut apabila diminta bayaran sehingga RM10,000 untuk sebuah program masakan.

Tampil menjelaskan mengenai isu itu, menurut Sugu itu bukan harga yang sebenar kerana sebolehnya mereka tidak mahu terlibat dengan sebarang program rancangan masakan.


Fazura Luah Rasa Sayu Teringatkan Arwah Ayah

Baru-baru ini, pelakon Nur Fazura ada memuat naik gambar ros putih beserta kapsyen panjang sempena hari lahir arwah bapanya menerusi Instagram. Fazura berkata jika bapanya masih ada lagi, bapanya kini berusia 64 tahun.

Menerusi entri itu, Fazura turut meluahkan rasa sayu mengenangkan jika bapanya sempat untuk melihat dirinya yang kini sedang hamil dan bakal melahirkan anak pertamanya. Kata Fazura lagi, dia sangat rindukan bapanya dan terasa dekat meskipun bapanya sudah tiada.

“Hari ni merupakan hari lahir Allahyarham Papa. He would have been 64 today. Tahun ni rasa sayu yang luarbiasa, mengenangkan apa yang Papa rasa kalau dia ada depan Faz sekarang bila anak perempuan tunggalnya bakal melahirkan anak pertama.

“Rindu tak terkata. Tapi Faz tetap rasa dekat dengan Papa, syukur selalu dapat berdoa untuknya,” tulisnya.

Dalam pada itu, Fazura turut memohon para peminatnya untuk menitipkan doa buat arwah bapanya agar sentiasa berada di dalam keredhaann Allah.

“Pohon Faz jika semua dapat titipkan doa buat Allahyarham papa.. Sharifuddin bin Adnan. Semoga rohnya sentiasa berada di dalam keredhaan dan kemuliaan Allah SWT,” tulisnya lagi.

April lalu, Fazura mengesahkan dirinya hamil selepas dua tahun mendirikan rumah tangga. Fattah dan Fazura dijangka akan menyambut kelahiran anak sulung mereka akhir tahun ini.


Puji Peminat Cantik, Remy Ishak Buat Ramai Wanita Cair

Tinggi lampai dan memiliki rupa paras menarik, tidak dinafikan Remy Ishak antara pelakon lelaki yang menjadi kegilaan ramai gadis. Baru-baru ini, nama Remy menjadi bualan apabila memuji kecantikan seorang peminat wanita di IG Live.

Video IG Live yang dimuat naik oleh peminat itu kini tular di laman Twitter. Menerusi video itu, Remy dilihat tidak putus-putus memuji senyuman manis dan wajah peminat wanitanya itu.

BACA: Lama Terperap Di Rumah, Remy Ishak Jumpa Doktor Kerana Kemurungan

Kata Remy lagi, pencahayaan di tempat gadis itu berada membuatkan wajahnya Nampak cantik malah senyuman gadis itu juga mendapat perhatian Remy. Malah, Remy turut meminta gadis berkenaan beritahu kepada ibu bapanya bahawa mereka bertuah memiliki anak yang cantik.

remy ishak complimented me??? should i say i won at life??? ???? pic.twitter.com/VOWL03qBh8

“Lighting itu membuatkan muka awak nampak cantik, ke awak memang cantik? Manis senyuman awak. Senyuman awak memang cantik.

“Cakap dekat abah dan mak awak, saya hargai keindahan awak senyum cantik, muka cantik syukur Alhamdulillah ibu dan ayah memiliki anak yang cantik,” katanya.

Video yang dikongsikan oleh gadis itu sekaligus menimbulkan rasa tidak keruan gadis-gadis lain. Malah, ramai wanita mengatakan mereka jatuh hati cara Remy melayan para peminatnya.

Tidak kurang juga, ada netizen berkata kisah peminat wanita itu boleh dijadikan judul untuk novel “Suamiku Remy Ishak” yang mengisahkan tentang perjalanan kisah cinta dan pertemuan bibit cinta mereka.


Aiman Tino Tak Malu Cari Duit Jual Air Mangga

Boleh dikatakan susulan pelaksanaan Perintah Kawalan Pergerakan (PKP) pada 18 Mac lalu, ramai yang terjejas pendapatan kerana tidak boleh keluar bekerja seperti kebiasannya termasuklah penggiat seni apabila segala aktiviti hiburan terpaksa dihentikan.

Tidak hanya berpeluk tubuh, Aiman Tino berkata dia mencuba pelbagai bidang perniagaan untuk menambah sumber pendapatan termasuklah menjalankan perniagaan air minuman berperisa buah mangga, Aimango.

“Buat masa ini saya memang tak ada persembahan. Kalau ada pun hanya hadiri jemputan program televisyen dan sebagainya sahaja

“Dah alang-alang tak ada buat apa-apa di rumah, saya pun cubalah pelbagai perniagaan dan terbaharu air minuman berperisa buah mangga. Bolehlah untuk tambah-tambah sumber pendapatan,” katanya kepada mStar Online.

Air minumannya itu mula diperkenalkan sejak Isnin lalu, Aiman berkata sambutan yang diterima sangat luar biasa. Malah, katanya lagi dia tidak malu mengakui minuman itu disediakan sendiri olehnya dan juga bertindak sebagai ‘runner’.

“Air ini memang saya sendiri yang buat dan saya juga yang akan hantar kepada pembeli. Memandangkan sejak kecil saya memang minat niaga, jadi tiada rasa malu untuk turun padang jumpa pelanggan,” katanya.

Dalam pada itu, Aiman berkata apabila keadaan negara sudah kembali pulih, perniagaan air mangganya itu akan tetap diteruskan dan merancang untuk menambah lagi perisa lain serta perbanyakkan lagi ejen jualan.


Hamil Anak Kedua, Bella Astillah Mengaku Berat Badan Kini 60 Kg

Sekian lama netizen berteka teki tentang status hubungannya dengan Aliff Aziz, April lalu Bella Astillah mendedahkan dia sudah pun rujuk semula dengan suaminya ketika dalam tempoh edah lagi dan sedang hamil anak kedua.

Sering berkongsikan video dan foto terbarunya di Instagram, rata-rata netizen berkata wajah Bella semakin tembam. Malah, Bella juga mengakui berat badannya kini sudah mencecah 60 kilogram.

BACA: Pakai Baju Raya Besar, Bella Astillah Dituduh Malu Tunjuk Perut

Perkara itu diberitahu oleh Bella apabila ditanyakan oleh seorang peminat. Meskipun wajahnya kelihatan tembam, namun ramai yang memuji pelakon dan penyanyi itu masih cantik meskipun sedang sarat hamil.

Pada Mei tahun lalu, pasangan ini mengambil keputusan untuk bercerai selepas Aliff beberapa kali kantoi curang dan menjadi bualan hangat industri hiburan tanah air.


“Nak Cari Lelaki Berduit, Kita Kena Ada Duit Dulu”

Baru-baru ini hangat diperkatakan apabila Intan Najuwa memuat naik gambar sedang bersandar di bahu seorang lelaki yang merupakan bekas tunangnya, Razrul Anwar Rusli.

Mengakui masih mempunyai hubungan baik dengan bekas tunangnya itu, Intan berkata dia memuat naik gambar itu sekadar suka-suka sahaja, bukan mahu mencetuskan kontroversi.

Terbaru menerusi Insta Story, Intan dilihat menjawab pertanyaan netizen berhubung dakwaan dia hanya memilih lelaki yang kaya dengan wang ringgit.

Tidak melatah dengan soalan netizen itu, Intan berkata jika perempuan itu tidak berduit, lelaki yang berduit pun tidak memandang.

Intan turut menyindir jika wanita itu pemalas memang layak mendapat lelaki pemalas juga.

Kata Intan lagi, dia hanya ketawa apabila ada netizen menggelarnya ‘gold digger’.

“Konsepnya mudah. Awak takde duit, lelaki yang berduit pun taknak kat awak. Depa tak pandang pun.

“Awak pemalas jadi elok la dapat lelaki pemalas juga. Jangan berangan.

“Sebab tu bila ada orang cakap saya golddigger, saya ketawa je,” tulisnya.

Intan dan Razrul yang merupakan seorang ahli perniagaan putus tunang pada Februari lalu selepas hampir 10 bulan mengikat tali pertunangan kerana tiada persefahaman.


Dah Lengkap Sepasang, Mia Ahmad Timang Bayi Perempuan

Selamat selamat menimang cahaya mata kedua pada petang Khamis lalu, suami kepada pelakon Mia Ahmad iaitu Mohd Izham Tarmizi yang juga pemain bola sepak kelab Johor Darul Takzim (JDT) berkata proses kelahiran cahaya mata kedua mereka berjalan lancar dan dipermudahkan.

Izham berkata, sepatutnya anak kedua mereka itu dijangka lahir pada hujung bulan ini tetapi lahir seminggu lebih awal. Kata Izham lagi, lebih bermakna apabila anaknya itu lahir di dalam bulan Syawal.

“Anak kedua lahir seminggu lebih awal. Kami menjangkakannya pada hujung bulan ini. Lebih mengujakan kelahirannya masih dalam bulan Syawal yang mulia.

“Kali ini juga proses kelahiran isteri sangat mudah dan lancar berbanding anak sulung kami,” katanya kepada BH Online.

Terdahulu menerusi Insta Story, Izham berkongsikan berita isterinya selamat melahirkan anak kedua mereka. Bagaimanapun, tidak didedahkan jantina bayi berkenaan.

Subahanallah…Alhamdulillah…Allahuakbar… Welcome home babygirl ?????? . . . Deco : @fyypartymaker

A post shared by  Mia Ahmad (@mia.ahm4d) on Jun 19, 2020 at 12:15am PDT

Namun, segalanya terjawab bahawa pasangan itu menimang cahaya mata perempuan apabila menerusi perkongsian terbaru di Instagram, Mia dilihat ada memuat naik video bilik anaknya berserta kapsyen ‘Welcome home babygirl’.

Mia mendirikan rumah tangga dengan Izham, yang merupakan pemain bola sepak Johor Darul Takzim (JDT) pada 13 Januari 2017. Pasangan itu dikurniakan anak sulung, Sayf Issa pada 28 September 2018.


Bil Elektrik Percuma Untuk 4 Juta Rumah

Menerusi satu kenyataan media hari ini, Dato’ Dr Shamsul Anuar yang merupakan Menteri Tenaga dan Sumber Asli mengumumkan yang Perdana Menteri kita, Tan Sri Muhyiddin Yassin telah bersetuju untuk meluluskan Bantuan Prihatin Elektrik tambahan kepada semua pengguna elektrik domestik di Semenanjung.

Langkah ini untuk mengurangkan beban mereka ekoran peningkatan bil elektrik sepanjang tempoh PKP dan seramai 7.66 juta pengguna bekalan elektrik bakal menerima manfaat dari Bantuan Prihatin Elektrik ini.

Bantuan ini merupakan tambahan kepada diskaun bil elektrik di bawah Bantuan Prihatin Elektrik yang telah dilaksanakan sejak 1 April 2020 dan akan disalurkan melalui bil elektrik bulan Julai 2020.

Bekalan elektrik secara percuma untuk bulan April, Mei dan Jun 2020 bakal diberikan kepada 4 juta pengguna domestik dengan bil elektrik sebulan bernilai RM77 ke bawah atau penggunaan elektrik 300kWj ke bawah.

Pengguna domestik yang menggunakan elektrik melebihi 300kWj sebulan pula akan menerima potongan bil elektrik sebanyak RM231 atau bersamaan RM77 sebulan untuk April, Mei dan Jun 2020.

Kerajaan juga memperkenalkan diskaun tambahan kepada pengguna elektrik dalam blok tarif di antara 601-900kWj dengan bil elektrik di antara RM232.35 hingga RM395.60.

Mereka akan menikmati diskaun tambahan 8% menjadikan 10% sebulan bagi bil elektrik bulan April hingga September — berbanding hanya 2% yang dinikmati sejak April 2020. Jumlah pengguna yang terlibat ialah seramai 916,000 orang atau 12% daripada keseluruhan pengguna domestik.

Kerajaan juga mengumumkan yang TNB bersetuju untuk menghentikan semua aktiviti pemotongan elektrik sehingga 30 September 2020 untuk membantu mereka yang menghadapi kesukaran dalam memenuhi komitmen kewangan.

Kami yakin yang pengumuman Bantuan Prihatin Elektrik terbaru kerajaan ini disambut baik oleh semua lapisan masyarakat.


Bulan Madu Di Rumah, Tasha Shila Banyakkan Ibadah Bersama Suami

Merancang untuk berbulan madu di Tanah Suci Mekah tetapi terpaksa ditunda susulan pandemik COVID-19, bagaimanapun Tasha Shila memanfaatkan waktu bersama suami dengan berbulan madu di rumah sahaja ketika Perintah Kawalan Pergerakan (PKP).

Menurut Tasha, banyak aktivit mereka lakukan sepanjang tempoh PKP termasuk beribadah bersama di rumah. Ujarnya, apabila keadaan sudah kembali pulih dia dan suami akan ke Mekah untuk berbulan madu seperti yang dirancang.

“Setakat ini, saya dan suami hanya berbulan madu di rumah sejak tempoh Perintah Kawalan Pergerakan (PKP) hingga Perintah Kawalan Pergerakan Pemulihan (PKPP) dikuat kuasa.

“Ada hikmah di sebalik ujian COVID-19 ini kerana kami banyak memanfaatkan masa bersama termasuk beribadah di rumah.

“Insya-Allah selepas semua kembali seperti biasa, saya dan suami tetap mahu nikmati fasa berbulan madu di Makkah,” katanya kepada BH Online.

Hampir tiga bulan bergelar isteri, Tasha berkata kehidupannya kini lebih bahagia di samping suami dan keluarga. Malah, sepanjang tempoh tersebut mereka lebih mengenali antara satu sama lain.

“Apa yang saya lihat, suami masih sama seperti awal perkenalan. Dia seorang yang sangat positif, jenis bangun pagi dan suka mengemas rumah. Suami juga seorang yang kelakar,” katanya.

Tasha Shila dan Muhammad Atiq selamat disatukan sebagai suami isteri dalam satu majlis ringkas di Masjid Wilayah, Kuala Lumpur pada 28 Februari lalu. Pasangan ini mengikat tali pertunangan Ahad lalu selepas dua bulan berkenalan.


Fathia Latiff Ambil Masa 5 Tahun Untuk Lupakan Aiman Hakim

Kembali berhijab sebelum Ramadan lalu dan mahu memperbaiki diri menjadi insan yang lebih baik, Fathia Latiff akui dia berdepan fasa sukar dalam hidupnya untuk melupakan bekas kekasihnya, Aiman Hakim Ridza.

Menurut Fathia bukan mudah untuk melupakan seseorang yang pernah disayanginya sehinggakan dia mengambil masa 5 tahun untuk move on dari episod cintanya yang lalu. Bagaimanapun, Fathia berkata dia akur dengan ketentuan Ilahi.

“5 tahun itu tak mudah, Allah saja tahu betapa susahnya untuk saya nak move on. Tapi alhamdulilah berkat doa keluarga dan semua saya berjaya tempuhinya perlahan-lahan biarpun lambat.

“Sekarang saya gembira dengan kehidupan saya dan mahu maju ke hadapan serta lupakan kisah-kisah silam,” katanya kepada Astro Gempak.

Dalam pada itu, Fathia tumpang gembira dengan kehidupan baharu Aiman yang sudah pun berumah tangga dengan Zahirah Macwilson serta mendoakan kebahagiaan pasangan itu.

“Saya doakan mereka berdua bahagia dan kekal hingga ke syurga,” tambahnya.

Untuk rekod, Fathia dan Aiman pernah menjalinkan hubungan cinta selama dua tahun bagaimanapun hubungan mereka tidak bertahan lama apabila berpisah pada 2015.


4 Ciri Bapa Ini Akan Jadi Idola Buat Anak-Anak Suatu Hari Nanti

Kalau 10 Mei yang lepas kita dah sambut Hari Ibu, pada 21 Jun ini pula kita akan sambut Hari Bapa dalam keadaan yang lebih istimewa apabila kita dapat berkumpul dan bersama ibu bapa kita sepanjang masa dalam tempoh Perintah Kawalan Pergerakan Pemulihan ini.

Anak-anak yang sudah lama terpisah dan tak jumpa ibu bapa juga sudah dibenarkan merentas negeri untuk pulang ke kampung bermula 10 Jun 2020.

Hari Bapa memang disambut setiap tahun bagi menghargai pengorbanan mereka dan ia diraikan masyarakat dunia termasuk Malaysia.

Pengorbanan seorang bapa seperti menyerahkan sesuatu bersifat sementara untuk sesuatu yang kekal lebih lama atau baik. Jadi ini 4 sebab mengapa kita perlu hargai pengorbanan seorang bapa.

Bila nak duit korang minta dengan siapa? Rotikaya tahu kebanyakan dari kita akan minta dengan ibu. Haha! Tapi duit tu selalunya datang dari bapa juga yang siang malam keluar mencari rezeki untuk keluarga. Tapi sekarang baru kita faham tekanan seorang bapa yang perlu lalui tekanan kerja, tekanan atas jalan raya dan tekanan dalam mencatur perbelanjaan harian.

Kadang-kadang kita suka sangat jadikan artis sebagai ikon. Tapi lupa yang sebenarnya kita dapat belajar banyak dari bapa kita sendiri yang hidup dahulu dari kita. Kalau korang anak lelaki, boleh belajar jadi lelaki budiman dan kalau perempuan boleh jadikan bapa sebagai panduan untuk cari calon suami.

Sedar atau tidak, apa yang kita tahu selama ini adalah datangnya dari bapa kita. Cara hidup, isu politik, sukan, dan macam-macam isu kita dah bincang dengan bapa. Tapi mungkin kalau tentang artis K-Pop atau permainan video tu, korang kenalah ajar bapa pula. Senang cerita kalau ada benda tak faham, mesti kita akan berlari-lari cari bapa tanya apa jawapannya.

Inilah sebab kenapa selalu minta duit dengan ibu. Haha! Ya, bapalah guru disiplin yang paling ditakuti sebenarnya. Untuk korang yang dapat bapa cool tu, bersyukurlah. Tapi, bapa tetap akan ada ketegasannya sendiri untuk membentuk keperibadian dan disiplin anaknya. Dari cara pemakaian, pengurusan masa, pengurusan kewangan, dan semua ini akan ditunjukkan bapa.

Seorang bapa juga sanggup lupakan apa yang dia suka dan mahukan semata-mata untuk besarkan anak. Jadi, inilah masanya untuk kita gembirakan bapa dengan hadiah yang pasti buat dia tersenyum.

Untuk pastikan kejutan untuk bapa menjadi, Panasonic Malaysia hadir dengan satu kempen menarik iaitu ‘Gift Dad a Gift He’ll Love’ yang bermula dari 10 Jun 2020 hingga 10 Julai 2020.

Hadiah istimewa yang dicadangkan adalah Panasonic 4K HDR Android TV 65’ (model TH-65GX650K) dan 4K HDR Android TV 55’ (model TH-55GX650K). Pergh! Mesti syok habis bapa korang tengok wrestling dekat rumah dengan TV besar macam ni.

Apa yang best dengan Panasonic TV ni? Panasonic 4K HDR Android TV ada Google Assistant dan Chromecast. Ia akan mudahkan kita buka apa sahaja aplikasi. Bingkai TV ini juga sangat nipis dan dilengkapi dengan HDR dari Dolby Vision.

Harga untuk Panasonic TV sempena Hari Bapa ni memang sangat ohsem dengan harga hanya RM3,649 untuk TV 65’ (RM4,899 asal) dan hanya RM2,549 untuk TV 55’ (RM3,599 asal). Mana nak dapat TV besar dan canggih dengan harga yang murah macam ni. Betul tak?

Untuk maklumat lanjut dan tempahan hadiah istimewa ini boleh terus ke Panasonic Store Malaysia atau layari www.panasonic.com.my.


Amar Baharin Lega SOP Baru, Boleh Elak Babak Intim

Umum mengetahui kerjaan mengumumkan bermula 10 Jun lalu segala aktiviti seni serta penggambaran drama mahupun filem boleh dijalankan tetapi perlu mengikut prosedur operasi standard (SOP) yang telah ditetapkan.

Mengulas mengenai SOP baharu, Amar Baharin menyambut baik perkara itu malah turut merasa lega kerana boleh elakkan babak intim dan bersentuhan. Suami kepada Amyra Rosli itu mengakui sebelum ini dia kurang selesa untuk melakukan babak intim dalam lakonan.

“Memandangkan saya sudah berkahwin, ada hati yang perlu saya hormat dan jaga. Kalau boleh dielakkan, elakkanlah untuk tidak mendatangkan fitnah.

“Orang tengok nanti orang mengata. Biar rezeki kita lebih berkat apabila kerja kita ditayangkan di TV,” katanya kepada Harian Metro.

Dalam pada itu, Amar berkata ada sahaja cara untuk menjayakan sesuatu babak tanpa ada unsur keintiman. Bagaimanapun, Amar berekata pandemik COVID-19 yang berlaku di negara kita membuktikan tanpa babak sedemikian pun masih boleh teruskan penggambaran.

“Keintiman itu bukan penyelesaian untuk menjayakan sesuatu babak. Ada caranya sesuatu babak boleh dijayakan tanpa ada elemen ini.

“Perintah Kawalan Pergerakan (PKP) dan Perintah Kawalan Pergerakan Pemulihan (PKPP) juga buktikan bahawa sebenarnya benda ini ialah pilihan kita.

“Babak-babak intim dan rapat adalah pilihan orang di situ sendiri. Sekarang tanpa babak begitu pun kita boleh ‘shooting’ dan terbukti sekarang semua orang buat begitu,” katanya.